Pijanim vozačima koji izazovu udes, pored postojećih, sledi i nova kazna - Infobrif\nObjavljeno 18.08.2019. u 09:09\nBEOGRAD – Osobe koje pod uticajem alkohola skrive saobraćajnu nezgodu prema novim pravilima moraće da izmire štetu koju počine iako je pokrivena polisom osiguranja.\nPored zatvorskih i drugih kazni, kao što su oduzimanje dozvole, novčani penal ili kazneni bodovi, vozači koji pod uticajem alkohola izazovu saobraćajnu nesreću mogu da plate odštetu i do 2,5 miliona evra.\nOvo predviđa novi zakon o obaveznom osiguranju u saobraćaju, koji će se na jesen razmatrati u Skupštini Srbije.\n„U situaciji kada vozač pijan izazove saobraćajnu nezgodu, on će u krajnjoj instanci isplatiti kompletnu materijalnu i nematerijalnu štetu koju je pričinio. Ti iznosi mogu da budu višemilionski, a isplata može da traje i po nekoliko godina, čak i duže, i ne može se izbeći“, objašnjava Duško Jovanović, generalni sekretar Udruženja osiguravača Srbije (UOS).\nOn kaže da ukoliko učesnik u saobraćaju pijan izazove nezgodu u kojoj pogine jedno lice, naknada štete po osnovu duševnih bolova za smrt bliske osobe može da iznosi i do 100.000 evra.\nNa tu naknadu pravo imaju svi članovi porodice. U slučaju da onaj ko je izazvao nezgodu ode u zatvor, štetu će platiti njegova porodica ili će biti isplaćena iz njegove imovine, ili tek kada izađe iz zatvora, ali sa kamatom koja znatno podiže ukupnu sumu. Ukoliko nastradali ima maloletnu decu, uračunaće se i troškovi njihovog školovanja.\n„Osim porodice oštećenog, pijani vozač ugrožava i dovodi do ivice egzistencije i svoju porodicu“, kaže generalni sekretar UOS.\nKoliko je ovaj problem veliki u našoj zemlji, najbolje pokazuju podaci koje je nedavno prezentovao načelnik saobraćajne policije MUP Srbije Nebojša Arsov.\n„Na putevima u Srbiji, od početka godine se dogodilo 22.000 saobraćajnih nezgoda u kojima je poginulo 310 osoba, dok je teške telesne povrede zadobilo više od 1.800 ljudi. Samo u periodu od 1. juna do 15. avgusta dogodilo se 7.800 saobraćajnih nezgoda, sa 149 poginulih i 800 povređenih“ rekao je Arsov.\nSamo u junu i julu ove godine Saobraćajna policija MUP Srbije je otkrila 410 teško alkoholisanih vozača koji su seli za volan sa više od dva promila alkohola u krvi.\n„Nažalost, i pored toga što je kazna za ovo delo od 30 do 60 dana zatvora, 120.000-140.000 dinara, 15 kaznenih poena i devet meseci zabrane upravljanja vozilom, ima onih koji ne haju“, kaže načelnim Arsov.\nPo sadašnjem zakonu maksimalni iznos po jednoj saobraćajnoj nezgodi za štete na stvarima je 200.000 evra i milion evra za štetu na licima. Predlogom novog zakona predviđen je novi limita i to 500.000 evra za štetu na stvarima i 2.500.000 evra za štetu na licima.\nU EU je limit 5.000.000 evra pa naši vozači to moraju da imaju na umu kada voze van Srbije , kaže Jovanović.\nDanas se otvara auto-put „Miloš Veliki“, od Obrenovca do Čačka za manje od sat vremena (VIDEO)\nAko odete na Horgoš čekaćete pet sati u koloni dugoj pet kilometara


Predsednica nevladine organizacije Evropski pokret na Kosovu Rada Trajković ocenila je danas, povodom godišnjice ubistva lidera Gradjanske inicijative SDP Olivera Ivanovića, da kosovsko tužilaštvo radi mnogo bolje kada je u pitanju istraga tog ubistva.\nBetaJanuar 10, 2019\nTrajković je za Radio Kosovo kazala da su se Srbi u Severnoj Mitrovici plašili da govore o ubistvu Olivera Ivanovića što ukazuje da su se organizatori atentata na Olivera Ivanovića nalazili u tom gradu.\n“Slučaj je potom prebačen u Prištinu, i oni koji su tamo išli da daju izjavu osećali su se bezbednije jer nisu curile informacije. Tužilaštvo ne priča mnogo, a ono što u ovom trenutku karakteriše Beograd je nešto što je u dubokoj kompromitaciji srpskih državnih institucija”, kazala je Trajković za Radio Kosovo.\nTo se, kako je navela, vidi i po tome što predsednik države izlazi sa izjavom da je poligraf relevantna metoda utvrdjivanja istine i u tom kontekstu brani funkcionera Srpske liste Milana Radoičića do kog je tužilaštvo sa Kosova pokušalo da dodje i da ga sasluša i privede, jer postoje indicije da je učestvovao u organizaciji terorističke mreže koja je ubila Olivera.\n“Ako je nekada Srbija bila sigurna kuća za Mladića i Karadžića, sada se ova vlast očigledno trudi da bude sigurna kuća Radoičiću. Mislim da će u jednom trenutku preovladati želja za iskrenom istragom, pre svega u Beogradu, i da će saradnja biti na jednom ozbiljnom nivou. Ako je Oliver mogao da leži tri godine u zatvoru u okviru istražne procedure, zašto ne bi Radoičić bio isporučen Prištini, koji je mnogo manje vredan Srbima”, navela je Trajković.\nTrajković smatra i da tužilaštvo i pravosudni organi iz Srbije ne saradjuju sa kosovskim institucijama na pravi način, kada je u pitanju istraga ubistva Olivera Ivanovića. Takodje, Trajković ocenjuje da istraga tog zločina neće dobiti epilog sve dok ne postoje pritisci javnosti.\n“Sve dok se ne saslušaju svi koji treba da se saslušaju, da se privedu svi koji treba da se privedu, da Srbija što pre isporuči Radoičića organima u Prištini i da traži svoje prisustvo u praćenju tog procesa. Očekujem da će se tada nešto desiti. Mislim i da tužilaštvo iz Prištine ima jak motiv, jer oni žele da pokažu svetu da su ozbiljni i da ozbiljno rade. Istraga ubistva Olivera Ivanovića je mogućnost da se institucije za vladavinu prava afirmišu”, ocenila je Trajković.\nOliver Ivanović je ubijen 16. januara 2018. godine ispred stranačkih prostorija u Severnoj Mitrovici.


Političke igre za domaću upotrebu\nNebojša Radmanović i Boris Tadić u Beogradu, 25. maja 2009.\nU posetu Beogradu iz Predsedništva BiH otputovao je samo Nebojša Radmanović, srpski član, koji trenutno predsedava ovom institucijom. Odnosi BiH - Srbija su poslednjih godina opterećeni brojnim problemima koji proističu, pre svega, iz ratne prošlosti. Šta je prepreka uspostavljanju boljih odnosa između Srbije i BiH 14 godina nakon što je oružje zaćutalo?\nTokom susreta predsedavajućeg Predsedništva Bosne i Hercegovine Nebojše Radmanovića sa predsednikom i premijerom Srbije Borisom Tadićem i Mirkom Cvetkovićem sa obe izraženo je zalaganje za snaženje saradnje između dve zemlje, kao i osude poteza koji vode kako ka radikalizaciji odnosa unutar Bosne i Hercegovine, tako i odnosa između Sarajeva i Beograda. Komentarišući česte verbalne incidente, naročito u poslednje vreme, analitičari ukazuju na paradoks demokratije u kojem političari apeluju na etničke emocije i strasti kako bi zaradili poene na domaćem političkom tržištu, ali tako otežavaju normalizovanje odnosa između Srbije i Bosne i Hercegovine.\nPredsednik Srbije Boris Tadić je, uz toplu dobrodošlicu gostu iz Bosne i Hercegovine Nebojši Radmanoviću, izrazio i žaljenje:\n“Što danas zajedno sa njim ovde nisu i gospodin Komšić i Haris Silajdžić, koji su uvek\nNiti jednog trenutka Srbija ne dovodi u pitanje integritet Bosne i Hercegovine. Naprotiv, smatra da je integritet Bosne i Hercegovine od izuzetne važnosti za integritet čitavog regiona.\ndobrodošli u Beogradu i u Srbiji i nadam se da ću imati priliku da ih vidim na nekom od narednih skupova. Srbija je prijatelj Bosne i Hercegovine, Srbija je prijatelj svih naroda koji žive u Bosni i Hercegovini – ne samo srpskog, već i bošnjačkog i hrvatskog naroda.”\nSrbija snažno podržava Dejtonski sporazum i sve političke implikacije tog sporazuma, rekao je predsednik Srbije.\n“To znači da niti jednog trenutka Srbija ne dovodi u pitanje integritet Bosne i Hercegovine. Naprotiv, smatra da je integritet Bosne i Hercegovine od izuzetne važnosti za integritet čitavog regiona. Srbija kao garant Dejtonskog sporazuma prihvata sve što je demokratski dogovor predstavnika građana i naroda Bosne i Hercegovine. U tom smislu Srbija smatra da je demokratski dijalog u Bosni i Hercegovini nužna pretpostavka političke stabilnosti te nama susedne zemlje.”\nSrbija ima specijalne odnose sa Republikom Srpskom, rekao je predsednik Srbije i dodao:\n“I zainteresovana je i za iste takve odnose i sa Federacijom [BiH].”\nRadmanović je ocenio da je zahtev člana Predsedništva BiH Željka Komšića za raspisivanje poternice za bivšim predsednicima Jugoslavije Dobricom Ćosićem i Zoranom Lilićem "u funkciji radikalizacije odnosa u BiH i odnosa sa Srbijom"\nPredsedavajući Predsedništva Bosne i Hercegovine Nebojša Radmanović je posle susreta sa Borisom Tadićem rekao da se lideri BiH slažu kada je reč o opredeljenju za evroatlantske integracije, ali da do problema dolazi zbog različitog tumačenja Dejtonskog sporazuma. Ocenio je da je zahtev člana Predsedništva BiH Željka Komšića za raspisivanje poternice za bivšim predsednicima Jugoslavije Dobricom Ćosićem i Zoranom Lilićem "u funkciji radikalizacije odnosa u BiH i odnosa sa Srbijom". Tadić je rekao da o tome ne odlučuju predsednici i da to pitanje treba prepustiti pravosudnim organima.\nSa premijerom Srbije Mirkom Cvetkovićem Radmanović je govorio o ekonomskoj saradnji dve zemlje. Podsetio je da je Srbija u vrhu spoljnotrgovinskih partnera BiH, ali da je spoljnotrgovinski bilans značajno na štetu Bosne i Hercegovine o čemu se mora razgovarati:\n“Srbija je glavni investitor u Bosni i Hercegovini. Blizu milijardu evra u posljednjih deset-dvanaest godina investirala je privreda Srbije u Bosnu i Hercegovinu. Dobra je vijest koju su saopštili premijer Cvetković i predsednik Tadić da je Srbija spremna da pravi sporazum o specijalnim i paralelnim vezama i sa Federacijom [BiH], čime bi Bosna i Hercegovina u cjelini bila obuhvaćena.”\nŠta je prepreka uspostavljanju boljih odnosa između Srbije i Bosne i Hercegovine četrnaest godina nakon što je oružje zaćutalo? Zašto se opterećenja ratnom prošlošću ne otklanjaju na politički civilizovan način, gde bi se suočavanje odgovornih sa pravdom odvijalo simultano sa nastojanjima za pomirenjem i saradnjom?\nPolitički analitičar i profesor Novosadskog univerziteta Jovan Komšić kaže da odgovorni politički delatnici ne daju dovoljno konstruktivnog doprinosa za realizaciju principa za koje se načelno zalažu. ilustrovao je ovu tvrdnju poslednjim izjavama\nDa bi stekli podršku na domaćem političkom tržištu, političari apeluju na emocije, na strasti\nčlana Predsedništva BiH Željka Komšića, kao i intervjuom srpskog šefa diplomatije Vuka Jeremića Washington Times-u prilikom njegove poslednje posete Sjedinjenim Državama.\n“Kad je reč o poslednjoj izjavi člana Predsedništva BiH Željka Komšića, ta izjava ne doprinosi relaksaciji odnosa u regionu jer on preuzima funkcije pravosudnih organa, istovremeno sumnja u čitav pravosudni sistem susedne države. A načelno je, u susretu i razgovorima sa potpredsednikom Sjedinjenih Američkih Država Josephom Bidenom, saglasan sa relaksacijom odnosa u regionu. Toj situaciji ne doprinosi ni nedavna izjava ministra spoljnih poslova Srbije Vuka Jeremića, koji je kao ministar, kao državni zvaničnik, uzeo sebi pravo da debatuje o stanju država na Balkanu kao profesor univerziteta, a ne kao odgovorni zvaničnik jedne države. Dakle, suočavamo se sa paradoksom demokratije, u kojem, da bi stekli podršku na domaćem političkom tržištu, političari apeluju na emocije, na strasti i na taj način, bez obzira što su treća-četvrta generacija političara koja se nije direktno ispilila iz tog ratno-nacionalističkog gnezda iz devedesetih godina, nastavljaju na izvestan način “vertikale” koje su više konfliktne nego što su dodirujuće, komplementarne i sarađujuće.”\nUpitan ima li skorog izlaza iz retorike konflikta koja se još uvek proizvodi u međusobnim odnosima na relaciji Beograd-Sarajevo, politikolog Jovan Teokarević kaže da je pesimista. Smatra da ovakvu praksu neće u dogledno vreme promeniti lideri dveju zemalja i objašnjava zašto.\n“Rešenje ne možemo, nažalost, tražiti u unutrašnjim političkim snagama, pa ni u vodećim ljudima ovih zemalja, zato što oni izgleda još uvek dobijaju izbore upravo kad koriste svoju nacionalističku retoriku. Čini mi se da moramo pogledati malo šire i moliti i Evropsku uniju, a i Sjedinjene Države, da pomognu u tome da se nešto zajednički učini. Mnogo više od političke volje je, čini mi se, potrebno i, ponavljam, nažalost, iznutra, iz naših samih zemalja, ne vidim odgovor na to.”\nDa li će Radmanovićeva posjeta popraviti odnose?\nOdnosi BiH - Srbija su posljednjih godina opterećeni brojnim problemima koji proističu, prije svega, iz ratne prošlosti. Interpolove potjernice za građanima BiH - na traženje Srbije, zahtjev iz Sarajeva za raspisivanjem potjernica za bivšim predsjednicima SRJ Dobricom Ćosićem i Zoranom Lilićem, samo su dio tog naslijeđa. Također, godinama BiH nema ambasadora u ovoj zemlji - susjedu, dok je danas u Beograd otputovao samo predsjedavajući Predsjedništva BiH Nebojša Radmanović.\nPosjeta predsjedavajućeg Predsjedništva BiH Nebojše Radmanovića Beogradu je uzvratna i usaglašena je na sjednici Predsjedništva. Sa Radmanovićem su trebali putovati Nura Zimić i Davor Vuletić, koje su delegirali članovi Predsjedništva Haris Silajdžić i Željko Komšić. Ni jedno od njih nije otputovalo u Beograd. Razlog koji navodi Nura Zimić je podizanje optužnica za slučaj Dobrovoljačka ulica protiv državljana BiH.\nTo je dovoljan argument za pitanje - da li Radmanovićeva posjeta može unaprijediti odnose između BiH i Srbije? Direktor Centra za međunarodne odnose u Banjoj Luci Miloš Šolaja smatra da ne može:\n„Činjenica je da se i u BiH sa dosta predrasuda i dosta određenih navika koje su bile prema\nTreba otići u Beograd, također treba i uzvratna posjeta, da se rasprave svi ovi problemi kako bi se otkolonili svi ovi problemi i kako bismo mogli uspostaviti dobre susjedske odnose, kao što smo to postigli sa Crnom Gorom.\nsusjedima od prije desetak, petnaest godina prilazi u određivanju politike, tako da je teško reći da će ovaj današnji dijalog donijeti nešto bitnije i neki bitniji pomak. Više je ta posjeta u suštini samo otvorena mogućnost da se dijalog nastavi.“\nZa razliku od Šolaje, predstavnik Centra za sigurnosne studije u Sarajevu Armin Kržalić smatra da je Radmanovićeva posjeta Beogradu dobar korak za poboljšanje odnosa između Bosne i Hercegovine i Srbije jer je u posljednje vrijeme prisutna blokada tih odnosa:\n„I mislim da je ovo dobar korak zato što treba otići u Beograd, također treba i uzvratna posjeta, da se rasprave svi ovi problemi kako bi se otklonili svi ovi problemi i kako bismo mogli uspostaviti dobre susjedske odnose, kao što smo to postigli sa Crnom Gorom. Mislim da samo razgovorima možemo doći do efikasnih rezultata.“\nDijalog je potreban, ali...\nPoslanici vladajućih partija u državnom Parlamentu različito tumače dosadašnje odnose između Bosne i Hercegovine i Srbije. Ipak, zajednička ocjena je da u političkim odnosima između dvije zemlje nema razumijevanja. Lazar Prodanović,\nEkonomska saradnja ove dvije zemlje je sasvim dobra. Međutim, kada je u pitanju politička, postoje određena pitanja u kojima nema u određenoj mjeri razumijevanja niti sa jedne, niti sa druge strane.\n„Ekonomska saradnja ove dvije zemlje je sasvim dobra. Međutim, kada je u pitanju politička, postoje određena pitanja u kojima nema u određenoj mjeri razumijevanja niti sa jedne, niti sa druge strane. Mislim da je velika šteta, prije svega, što kompletno Predsjedništvo BiH nije otišlo u zvaničnu posjetu Srbiji. Time bismo poslali jasnu poruku da BiH želi da razvija dobru susjedsku saradnju, da rješava sva sporna pitanja dijalogom i strpljivim dogovaranjem i da ćemo zajedno doprinijeti miru i stabilnosti u ovom regionu.“\nPoslanik HDZ 1990 u Parlamentu BiH Martin Raguž:\n„Mislim da vrijeme konfrontacija mora biti iza nas, a otvorena pitanja se moraju rješavati. Već sam jednom rekao da nije sramota imati otvorena pitanja i probleme između susjednih država i zemalja, ali je sramota ne pokušavati ih institucionalno i u najboljoj vjeri rješavati ih.“\nMeđutim, predsjedavajući Zastupničkom doma bh. Parlamenta Beriz Belkić ističe da Srbija ne pokazuje\nJa sam kao predsjedavajući Parlamenta bio prije dva mjeseca u Republici Srbiji i u komunikaciji sve je bilo OK. Međutim, dva dana nakon toga gospodin Tadić i gospodin Dodik na Kopaoniku izjavljuju da će praviti jedinstven ekonomski prostor RS i Republika Srbija.\nrespekt prema Bosni i Hercegovini i činjenici da se radi o samostalnoj i suverenoj državi:\n„Naravno da je potreban dijalog. I ja sam kao predsjedavajući Parlamenta bio prije dva mjeseca u Republici Srbiji i u komunikaciji sve je bilo OK. Međutim, dva dana nakon toga gospodin Tadić i gospodin Dodik na Kopaoniku izjavljuju da će praviti jedinstven ekonomski prostor RS i Republika Srbija, umjesto da kažu da će cijela regija se praviti kao jedinstven ekonomski prostor itd. Dakle, treba malo više poštovanja i suočavnja s činjenicom da se radi o susjednoj, nezavisnoj, međunarodno priznatoj zemlji.“\nPredsjednik Foruma građana Tuzla i član Igmanske inicijative Vehid Šehić smatra da je 15 godina od završetka rata na prostoru bivše Jugoslavije sazrelo vrijeme da politički lideri sjednu za sto i razgovaraju:\n„Da, ako imaju krivičnih prijava protiv određenih lica u drugim državama, daju nadležnim institucijama, odnosno tužilaštvima da se to procesuira, a ne da drže u ladicama i da u određenom političkom trenutku to vade iz ladica jer tako sigurno nikad nećemo uspostaviti korektne susjedske ili komšinske odnose unutar ovih država.“\nOdnosi između BiH i Srbije su već nekoliko godina opterećeni nizom problema. Između ostalog, BiH nema ambasadora u susjednoj zemlji, a u posljednje vrijeme to su i potjernice koje je raspisao Interpol na zahtjev srbijanskog tužilaštva za slučaj Dobrovoljačka i Komšićev zahtjev za rapisivanje potjernica za Dobricu Ćosića i Zorana Lilića, bivše predsjednike Savezne Republike Jugoslavije.


Akcija u Stanišiću\nUdruženje žena "Udahni život" iz Stanišića i Kulturni centar "Laza Kostić" Sombor realizovali su 08.10.2017. godine aktivnost iz programa LAP za mlade koji finansira Grad Sombor. Pod motom “Nisu strabla oglasna table”, protekle nedelje mladi Stanišićanci očistili su stable u centru sela od plakata, obaveštenja i zarđalih rajsnegli. Tom prilikom održana je i obuka o organskoj proizvodnji i zdravim stilovima života. Program je organizovan u "Vojvođanskoj kući", gde su mladi pogledali projekciju dokumentarnog filma, zatim obišli plastenike i bio baštu, probali povrće i pekmez od organski uzgojenog paradajza.\nDečija nedelja u Aleksa Šantiću\nKulturni centar “Laza Kostić” Sombor je povodom dečje nedelje organizovao manifestacije za decu i u Aleksa Šantiću. Učenici OŠ “Aleksa Šantić” imali su priliku da pokažu svoju kreativnost kroz niz aktivnosti: dekupaž radionice, sportske igre, maskenbal… Organizovan je i prijem prvaka u dečji savez, kao i poseta učenika biblioteci.\nDečja nedelja u Kljajićevu\nDečju nedelju u Osnovnoj školi "Nikola Tesla" u Kljajićevu koja se ove godine obeležavala od 2. Do 6. Oktobra, propratio je i Kulturni centar "Laza Kostić" Sombor kroz organizaciju brojnih aktivnosti: polaganje dečje zakletve, crtanje kredama po asfaltu, štafetne igre i već tradicionalni maskenbal.\nManifestacije u Čonoplji i Staparu\nKulturni centar “Laza Kostić” Sombor organizovao je 10. oktobra u Čonoplji manifestaciju pod nazivom „Noć Bajki“. Učenici OŠ „Miroslav Antić“ uživali su u projekcijama animiranih ekranizacija najpoznatijih bajki, nakon čega su diskutovali i analizirali sadržaje koje su pogledali.\nU četvrtak, 12. oktobra, u predškolskoj ustanovi „Vera Gucunja“ u Staparu, KC „Laza Kostić“ u saradnji sa Galerijom „Milan Konjović“, organizovao je radionicu slikarstva.


NIKE Nike Mercurial Vapor 14 PRO TF | Sport Vision\nNike Mercurial Vapor 14 PRO TF su vrhunske patike za fudbal iz Mercurial linije. Još bolja trakcija na terenima sa veštačkom travom – to je cilj.\nNike Mercurial Vapor 14 PRO TF su vrhunske patike za fudbal iz Mercurial linije.\nNike sportska laboratorija je analizirala kretanje igrača tokom utakmice i kreirala je gumeni đon sa malim kramponima za lakše višesmerno kretanje na veštačkim podlogama.\n· Gornji deo: sintetički materijali\n· Namenjene za igru na terenima sa veštačkom travom\n· Prikazana boja: Crvena/Red\n· Šifra artikla: CV1001-600


Krzna na božičnim pijacama u Beču bez potrebne deklaracije\nVestiAustrijaKrzna na božičnim pijacama bez deklaracije\nPufnicom od krzna je omiljeni modni detalj na zimskim kapama, ali u najvećem broju slučajeva su bez deklaracije da je reč o delovima životinjskog porekla.\nAktuelni zakon nalaže da odevni predmeti koji sadrže delove životinjskog porekla budu i označeni na odgovarajući način. To se pre svega odnosi na razne proizvode od krzna, što mora biti jasno deklarisano ili na samom predmetu, ili na pratećoj dokumentaciji.\nDa to proizvođači ne poštuju uvek, pokazuje i nedavna kontrola na božićnim vašarima u pet austrijskih gradova: Beču, Gracu, Lincu i Salzburg-u. Istraživanje su sproveli Radnička komora Gornje Austrije odeljak za zaštitu potrošača i organizacija za zaštitu životinja “Vier Pfoten”.\nPufnice od krzna\nNa božićnim pijacama se često mogu naći kape, privesci za ključeve ili rukavice sa pufnicom od krzna, ali u najvećem broju slučajeva bez deklaracije da je reč o delovima životinjskog porekla.\nOsim toga, u Beču je od oktobra 2018. godine čak i zabranjena prodaja krzna na pijacama, vašarima i sličnim prodajnim mestima.\nKupcu nije ni malo lako da napravi razliku između pravog krzna i onog od veštačkog materijala koje deluje kao da je pravo krzno, a oznaka „100% akril“ se odnosi samo na kapu, ali ne i na pufnicu.\nPored toga, tri proizvoda su sadržavala toksine, takozvani Nonylphenolethoxylat. Prilikom ispitivanja u laboratoriji u jednoj pufnici je takođe pronađena veoma visoka koncentracija Formaldehyda. Granica koja će se primenjivati od naredne godine premašena je za više od dva i po puta, pokazala je analiza.\nIndustrijsko gajenje životinja krznašica nije moguće sprovoditi na human način. Imajući u vidu ovu činjenicu kao i rastuću zabrinutost javnosti za dobrobit krznašica i etiku proizvodnje neesencijalnih luksuznih proizvoda, poslednjih godina je počela da se menja u ovoj oblasti.\nVeliki broj država članica EU ukinule su industriju krzna, u potpunosti (Austrija, Velika Britanija) ili sa propisanim periodom u kome postojeće farme treba da se preusmere na druge vidove proizvodnje (Holandija, Slovenija, Belgija, Estonija, Hrvatska).\nIdući u korak s propisima Evropske unije o dobrobiti životinja, i u Srbiji će biti uvedena etika u biznisu, što znači da više neće biti dozvoljeno gajenje i ubijanje životinja isključivo radi krzna i kože.\nInače, modna kuća „Prada“ je saopštila da će prestati da upotrebljajva krzno od sezone proleće-leto 2020. godine, dok je britanski „Selfridžis“ najavio da će zabraniti prodaju egzotične životinjske kože od februara naredne godine.\nIzuzetak su polovni proizvodi od krzna, koje indijanska plemena koriste u duhovne ili kulturne svrhe, kao i koža i taksidermija (veština punjenja mrtvih životinja ili prepariranje).\nAustrija Beč božićne pijace kupovina zaštita životne sredine život u beču


Poslovna saradnja Nove banke sa Ekonomskim fakultetom u Sarajevu\nPredstavnici Nove banke i Ekonomskog fakulteta Univerziteta u Sarajevu potpisali su danas ugovor o poslovnoj saradnji, kojim je predviđeno da ova banka do kraja godine za ovaj fakultet nabavi računarsku opremu vrijednosti od 25.000 KM.\nPrijedor-Uhapšena dva Srbina\nPripadnici Agencije za istrage i zaštitu /Sipa/ BiH rano jutros uhapsili su Petra Galića iz Oštre Luke i Gorana Sovilja iz Prijedora zbog sumnje da su počinili ratni zločin nad civilnim stanovništvom, javio je Birn.\nFond PIO-Korisnici penzija da otvore račune u drugim bankama\nFond za penzijsko-invalidsko osiguranje /PIO/ Republike Srpske saopštio je danas da su korisnici, koji su penziju primali putem Bobar banke, obavezni da najkasnije do 24. decembra otvorne račun za isplatu penzije u nekoj drugoj drugoj banci.\nSavjet ministara BiH donio je danas Odluku o privremenom finansiranju institucija BiH za period januar - mart 2015. godine, jer još nisu konstituisana oba doma Parlamentarne skupština BiH, koja donosi budžet BiH.\nIzabrani potpredsjednici NSRS\nSud i Tužilaštvo da prekinu "medijski rat"\nZamjenik ministra pravde BiH Srđan Radulj pozvao je rukovodioce Tužilaštva i Suda BiH da se uzdrže od javnog iznošenja podataka iz krivičnih predmeta koji se vode pred ovim institucijama, jer time štete ugledu pravosuđa i ugrožavaju istrage.\nSipa uhapsila invalida u Vlasenici\nUSK-Zaposleni nezadovoljni zbog kašnjenja plata\nNa Gradskom trgu u Bihaću danas se okupilo nekoliko stotina nastavnika i profesora predškolskog, osnovnog i srednjeg obrazovanja, policajaca, državnih službenika i funkcionera u organima državne službe, sudske vlasti i javnih ustanova Unsko-sanskog kantona /USK/ jer su nezadovoljni zbog kašnjenja plate i tri topla obroka.\nŠevaljević-Bankarski sistem neće pasti na koljena\nPrivremeni upravnik "Bobar banke" Savo Ševaljević nije optimista da će veliki akcionari do roka koji ističe u petak, 19. decembra, učiniti nešto za spas banke.\nDžaferović, Mahmuljin i Izetbegović u Kebinoj dokumentaciji?\nDio dokumentacije koja se odnosi na sumnju o počinjenom krivičnom djelu neprijavljivanja ratnog zločina nad civilom srpske nacionalnosti u Vozući, opština Zavidovići, a koju je potpredsjednik FBiH Mirsad Kebo dostavio Tužilaštvu BiH, odnosi se na visokog funkcionera SDA Šefika DŽaferovića i nekadašnjeg generala Trećeg korpusa takozvane Armije BiH Sakiba Mamuljina, saznaje Srna iz dobro obaviještenih izvora.\nBrčko-Ubrzana istraga povodom smrti trogodišnje djevojčice\nTužilaštvo distrikta ubrzano provodi istragu na rasvjetljavanju okolnosti pod kojima je preminula trogodišnja djevojčica Nejla Bajrić iz brčanskog naselja Omerbegovača, potvrđeno je Srni u ovoj pravosudnoj instituciji.\nSekretar Tužilaštva Samir Beganović rekao je Srni da je postupajući tužilac, nakon što je obaviješten o događaju, odmah naredio obdukciju tijela preminule djevojčice.\nStrana 380 od 398


Odokativno plašenje - Redakcijski komentar - Dnevni list Danas\nPočetna » Dijalog » Redakcijski komentar » Odokativno plašenje\nČak i iskusnijem posmatraču ovdašnje zbilje iz inostranstva teško će biti jasno šta je srpski vrh želeo da postigne prethodnih nekoliko dana u zgusnutoj vežbi „Oluja, Kfor i nepravda“.\n2Piše: Redakcijski komentar 06. avgusta 2018. 14.00 Izmenjeno: 14.00\nLogično bi bilo da je sve to u polzu dugo najavljivanog referenduma o Kosovu, a verovatno i o istovremenim izborima u Srbiji. Međutim, izgleda da se čak i predsednik Aleksandar Vučić našao u čudnom položaju da mora da svoje uobičajene poruke sa konotacijom potpirivanja paranoje, uvek dobro došle za neka glasanja, sa jedne strane obuzda, i da pušta čudne dimove i ređa odluke u stilu „više smirela nego šizela“.\nOpozicija, naravno ne vidi u tome to da je on okrenuo ćurak, nego da je u starom maniru rasporedio zadatke za odokativno plašenje, a sebe stavio u ulogu mirotvornog ili vizionarskog gurua koji sve zna, hrabri narod ali ga i upozorava na belosvetsku nepravdu. Taktika „tri ili još više u jedan“ ne malo se do sada pokazala uspešnom, mada je utisak da su se državnom vrhu na čelu sa predsednikom Srbije poprilično treslo donje rublje.\nPrethodno su se spekulacije o tome da bi se sada mogla desiti kosovska „Oluja“, odjednom preplavile režimske tabloide, u baš pogodno vreme obeležavanja one u kojoj je nestala Republika Srpska Krajina. A pre i posle isteka roka za formiranje Zajednice srpskih opština, insinuiralo se da će Srbi sa severa Kosova i Metohije biti proterani. Nema bolje taktike za sve ono što je vlast već navikla, da neprestanom prizvodnjom maglovitih kriza ili upozorenja, kako se moramo žrtvovati ako se to zaista desi zatamni mnoge druge afere i ono što nam svakodnevno trči kroz dvorište – nefunkcionisanje i urušavanje institucija, mafijaške obračune i grabež za vlast i mast, diljem cele domovine.\nU tom smislu i možda greši opozicija što sve navedeno karakteriše prvo kao nastavak ratne politike onih koji su zaseli u fotelje. Nastavak jeste, ali pre svega boračke politike za sebe i svoje privilegije, za što duži period vladavine i za prikrivanje svega onog čime su ojadili svoje građane, državu i budućnost. Kontinuitet takve politike i proizvodnje laži, obmana i zabašurivanja, trajaće i posle referenduma i bilo kakvog rešenja za Kosovo na koje će pristati, jer, dakako, Srbi nikad ne gube ratove. Pamet će im i dalje trovati jer uvek će biti i plasnih i odokativnih kampanja.\nRedakcija Danasa iz dana u dan ima sve kvalitetnije komentare. Naše čestitke piscima ovih komentara.\n06. avgusta 2018. u 15.40\nA cime se to opozicija proslavila dok je ona grabila mast i vlast? Ona tada nije ojadila gradjane burazerskom privatizacijom, ekonomskim, pravnim, politickim i svakim drugim sarlatanstvom i diletantizmom a sve uz „antiratnu retoriku“?


Tradicionalno takmičenje devojčica uzrasta od 11- 14 godina - Nira Press\nPočetna » Tradicionalno takmičenje devojčica uzrasta od 11- 14 godina\nčetvrtak, 22.04. od 10h, Muzej Jugoslavije\n“More girls in STEAM – Više devojčica u nauci, tehnologiji, inženjerstvu, umetnosti i matematici”\nAFA, zajednica koja je posvećena osnaživanju žena kroz inovacije tehnologije, Ministarstvo trgovine, turizma i telekomunikacija i Telenor Fondacija pozivaju sve devojčice uzrasta od 11 do 14 godina da se prijave za učešće na hakatonu za devojčice – Hack#teen koji će ove godine biti održan 22.04. sa početkom u 10h u Muzeju Jugoslavije u Beogradu gde će biti i zvanično proglašenje pobednica i dodela nagrada. Program ovogodišnjeg Hack#teen obuhvata celodnevno druženje, učenje i razmenu iskustava.\nKao i prethodnih godina devojčice će dobiti zadatak da kreiraju rešenje koje će na interesantan i efikasan način promovisati znanje, podstaći veću zainteresovanost za učenje i obrazovanje učiniti kvalitetnijim i uzbudljivijim. Znanje se može promovisati iz bilo koje oblasti, prilagođeno bilo kojoj ciljnoj grupi koja će imati dobrobit od korišćenja tog rešenja. Na taj način će devojčice imati priliku da, zajedno sa drugaricama, a uz pomoć mentora iz velikih domaćih i stranih kompanija koje će im omogućiti da što profesionalnije pristupe svom zadatku, zakorače u svet kodiranja, robotike i veštačke inteligencije na njima razumljiv i kreativan način i istovremenim razvijanjem njihovih kognitivnih veština.\nSve zainteresovane devojčice se mogu prijaviti za učešće na Hack#teen u timovima od pet članova, ali i samostalno slanjem kratkog videa na sajt https://hackteen.afa.co.rs/\nPrijave su otvorene do 16. aprila, a konačan izbor učesnica biće objavljen 19. aprila.\nHack#teen je deo AFA inicijative pod nazivom “More girls in STEAM – Više devojčica u nauci, tehnologiji, inženjerstvu, umetnosti i matematici” koja se organizuje sa ciljem da osnaži i inspiriše naredne generacije devojčica i devojaka u ovim oblastima kako bi bile podjednako zastupljene u tehnološkim poslovima budućnosti i učestvovale u kreiranju nove, digitalne civilizacije. Iako po podacima Svetskog ekonomskog furuma i organizacije UNESCO žene u razvijenim ekonomijama diplomiraju po stopama jednakim ili čak višim od muškaraca, zabrinjavajuće je što se ne opredeljuju za STEAM oblasti koje su neophodne za visoko plaćene poslove u budućnosti koje nam donosi digitalna transformacija – naime žene čine samo 35% studenata STEM fakulteta širom sveta. Nedavno istraživanje koje je kompanija Microsoft sprovela u 12 evropskih zemalja pokazalo je da sve veći broj devojčica uzrasta 11 i po godina izražava interesovanje za oblasti nauke, tehnologije, inženjerstva i matematike, ali već do njihove 15. godine taj entuzijazam opada. Najčešći uzroci za to se odnose na nedostatak ženskih uzora, uverenje da STEAM zanimanja nisu dovoljno kreativna, nedostatak praktičnog iskustva, kao i predrasude da su ta zanimanja “više za dečake”. Upravo zbog toga, cilj je ohrabriti i nadahnuti devojčice da se više zainteresuju i uključe u STEAM zanimanja, podići svest o važnosti učešća žena i devojaka u kreiranju budućnosti koja je digitalna, kao i podstaći kompanije da se pridruže ovoj inicijativi kako bi se obezbedio kvalitetan kadar mentora koji će zajedno sa devojčicama raditi na kreiranju rešenja i promovisanju STEAM oblasti i zanimanja budućnosti.


Jovanović: Srbiji potrebna jaka prodemokratska stranka - Grad Prijepolje\nGrad Prijepolje > Vesti > Politika > Jovanović: Srbiji potrebna jaka prodemokratska stranka\nLider LDP Čedomir Jovanović izjavio je sinoć da je liberalizam za koji se zalažu odgovor na konzervatizam u društvu. On je naveo da mora pronaći put do članstva Demokratske stranke, kao i da želi da razgovara sa rukovodstvom te stranke.\n„Mi moramo pronaći put do birača pre svega DS, članstva te stranke i želim da razgovaram i sa novim rukovodstvom DS – ne sa idejom da se provlačimo na nekim budućim izborima, ne sa ambicijom da stvaramo neke nove koalicije, jer su one privremene…nego pre svega sa željom da kroz međusobne odnose dođemo do odgovora na pitanje stvaranja organizacije koja će biti sposobna, ne da vređa političke protivnike, već da formuliše jasan program“, rekao je Jovanović.\n„Srbiji nisu potrebne takve vrste organizovanja političkih stranaka, nama je potrebna ozbiljna prodemokratska jaka stranka. Nema novih ljudi u ovoj zemlji“, rekao je Jovanović.\nNa pitanje da li im je „tesna koža od pet, šest ili sedam odsto glasova Jovanović je rekao da su njihove ideje mnogo veće i da nije satisfakcija to što vodeći ljudi u zemlji sada govore ono što su oni pričali pre 20, 15 ili pre pet godina, jer svuda vidi zemlju koja se srušila. On je naveo da je za to potrebna podrška građana i naveo da za njega koji je stvarao DS, tu stranku, što važi i za LDP, ne čine pojedinci.\n„Niti sam ja LDP, niti je Dragan Đilas DS, niti su to naši glavni odbori – valjda su DS ljudi koji su svoju podršku investirali u nas prepoznajući u onome što radimo svoje interese. Ako drugi imaju sposobnost da se transformišu onda i mi moramo imati sposobnost za tako nešto i nemam nikakvih ličnih strahova od toga, pa neka onda ljudi u LDP ili DS ili neke treće stranke biraju novo rukovodstvo i kažu kakvu organizaciju žele“, rekao je lider LDP.


Uticaj investicija na životnu sredinu – prava građana i odgovornost države – RES fondacija\nJul 14, 2021 #EnergetskaTranzicija, #EnergetskoSiromaštvo, #EnergyPolicy\nUstav Republike Srbije definiše neprikosnovenost prava na život, pravo na zdravu životnu sredinu i na blagovremeno i potpuno obaveštavanje o njenom stanju. Republika Srbija i autonomna pokrajina su prema Ustavu posebno odgovorne za zaštitu životne sredine. Ova obaveza je detaljnije razrađena kroz niz zakonskih i podzakonskih akata. Briga za javno dobro u našem društvu pre svega mora da leži na članovima našeg društva. Razumevajući tu činjenicu možemo lakše da sagledamo kakvi podsticaji i kakva ograničenja mogu usmeravati investicione odluke čije sprovođenje utiče na stanje životne sredine u Republici Srbiji.\nUtvrđivanje potreba i izbor projekata koji mogu postati predmet investiranja se događa u okviru u kome može učestvovati veliki broj zainteresovanih strana. Principi Arhuske konvencije nalažu da zainteresovana javnost nora biti uključena u sve projekte koji mogu imati posledice po životnu sredinu uz uključenje javnosti koje se mora sprovesti u fazi u kojoj su sve opcije još uvek otvorene. Samo tako je moguće obezbediti da se učestvovanje neće svesti na pokušaj upravljanja posledicama projekata koji su usled različitih nedostataka okvira u kome se odluke donese prepoznati kao značajni nauštrb nekih drugih rešenja.\nVlada Republike Srbije je 2009. godine potpisala sa Vladom Narodne Republike Kine Sporazum o ekonomskoj i tehničkoj saradnji u oblasti infrastrukture. Ovim sporazumom je uspostavljen okvir za investicije u oblasti infrastrukture a strane su se saglasile je prioritet međusobne saradnje bio izgradnja putne i železničke mreže, mostova, elektro-energetskih i telekomunikacionih postrojenja, kao i da će aktivno će podržati preduzeća i banke dve zemlje za ostvarivanje saradnje. Sporazumom je predviđena i saradnja između preduzeća i institucija dve zemlje na način da će se aktivnosti predviđene sporazumom realizovati sklapanjem sporazuma, ugovora, programa ili projekata koje će pripremati nadležni organi i institucije Srbije i Kine i privredna društva dve zemlje, koje treba da sačine plan rada, procedure za korišćenje sredstava i rešavaju druga pitanja od obostranog interesa uz saglasnost državnih organa obeju zemalja.\nGodine 2018. blokovi B1 i B2 u Kostolcu su emitovali 113 913 tona SO2 dok je Nacionalnim planom za smanjenje emisija bilo dozvoljeno da emituju 7 957 tona. Pravo na zdravu životnu sredinu i na blagovremeno i potpuno obaveštavanje o njenom stanju koja garantuje Ustav Republike Srbije su nesumnjivo ugrožena uprkos značajnom utrošku sredstava za čije vraćanje garantuju poreski obveznici Republike Srbije. Postrojenje za odsumporavanje troši električnu energiju i smanjuje prodajni kapacitet elektrane pa se ne može očekivati da će njegovim radom biti generisana dodatna sredstva kojim će se kredit vraćati.\nDelotvornost mehanizama zaštite životne sredine prilikom sprovođenja investicija u infrastrukturu nije dovoljna da garantuje Ustavna prava građana Republike Srbije. U slučajevima stranih investicija ili investicija finansiranim iz međunarodnih kredita Republika Srbija se pojavljuje u mnogo različitih uloga. Način na koji ona u ovim procesima sprovodi svoju posebnu ustavnu odgovornost u zaštiti životne sredine mora biti bolji kako bi se garantovala ustavna prava na život, na zdravu životnu sredinu i na blagovremeno i potpuno obaveštavanje o njenom stanju.


RTS :: Kuda ide novac iz Evropske unije\nEkonomija Kuda ide novac iz Evropske unije\npetak, 24. feb 2017, 08:16 -> 09:41\nKuda ide novac iz Evropske unije\nU proteklih 16 godina Srbija je iz fondova Evropske unije dobila više od tri milijarde evra bespovratnih sredstava kako bi lakše sprovodila reforme i postala uređenije društvo, što je nužan uslov da postane članica Unije. Novčana pomoć ulaže se u ekonomski i društveni razvoj, jačanje kapaciteta naših institucija, u poljoprivredu, zdravstvo, obrazovanje, prekograničnu saradnju i druge oblasti. Planirano je da do 2020. svake godine dobijamo oko 200 miliona evra bespovratne pomoći.\nNovac iz evropskih fondova sliva se i u srpsku poljoprivredu. U niškom okrugu uspeli su da ga dobiju i poljoprivrednici iz Udruženja "Ratar-K". Njih 42 će poklonjenih 40.000 evra uložiti u opremanje sušare i hladnjače.\nOčekuju višestruku korist.\n"Moći će da povećaju cenu tog proizvoda, biće zaštićeni od onog varijabilnog segmenta, jer svi znamo da nemamo zaštićenu cenu otkupa u Srbiji", kaže Anita Ilić iz Udruženja poljoprivrednih proizvođača "Ratar-K".\n"Cilj projekta je da mladi ljudi koji nemaju nikakvog radnog iskustva, koji su mlađi od 30 godina, pohađaju obuku, odnosno da završe stručnu praksu kod poslodavaca i, ako se pokažu, da na kraju dobiju i stalno zaposlenje", rekao je Aleksandar Simonović, predsednik Opštine Prokuplje.\n"Veliki prioritet će biti zaštita životne sredine, na primer što se tiče novih objekata za prečišćavanje otpada i otpadnih voda", naveo je Majkl Davenport, šef Delegacije Evropske unije u Srbiji.\n"Srbija na vrlo efikasan način koristi ova bespovratna pretpristupna sredstva", ističe Davenport.\n"Neophodno je da ti kapaciteti i dalje jačaju, kao i da se ljudi koji rade u državnoj upravi na tim poslovima motivišu da tu i ostanu i da se usavršavaju", naglašava Ksenija Milenković, direktorka Kancelarije za evropske integracije.\n(subota, 25. feb 2017, 08:43) - anonymous [neregistrovani]\nMogli su svakom gradjanonu da daju po 500 eura i da taj novac upumpaju u privredu da se okrece...ali to je sada kod novopecenih tajkuna.\n(petak, 24. feb 2017, 12:18) - anonymous [neregistrovani]\nA kolika je cena užasnog zagađenja naših teritorija putem njihovih NATO bombi???Generacije će osećati posledice "hemijskog ratovanja" gađanjem naše naftne i hemijske industrie.Pored modernih radioactivnih bombi, bacali su i stare bombe kojima je istekao resurs.\n(petak, 24. feb 2017, 11:46) - Marko [neregistrovani]\nJesu li to oni isti naši prijatelji koji su nas bombardovali 1999 godine!?Prijatelji koji su nam razorili industriju, porušili mostove, bolnice, medijske kuće, škole, itd. Sada nam kao poslednjem bogalju daju neku siću, a mi treba da budemo srećni zbog toga!!!A da ne pričam o bescarinskom uvozu robe iz te iste EU...Da li mi zbog svega toga trebamo da se poklonimo i kažemo hvala vam naši veliki prijatelji...\n(petak, 24. feb 2017, 10:46) - anonymous [neregistrovani]\na koliko smo se zaduzili od 2000.?dobro eu zaradjuje na nama ne brinite vi nista.ukinuli smo carine za robu iz eu odavno.\n(petak, 24. feb 2017, 09:40) - poznavalac [neregistrovani]\nsad ste se setili...\nNovac ide uglavnom nazad ka EU kroz organizovanje savetovanja, ili nevladinim organizacijama koje to opet vrte kroz savetovanja itd.Procenat se menja u zavisnosti od politicke situacije.Ako novac ide direktno drzavi, onda uvek postoji uslov da se deo da i tzv nevladinim organizacijama koje rade na rusenju te iste, tj nase drzave.Nema nista za dzabe...


7. septembra 2019. RedakcijaLeave a Comment on Drobnjak obećao: Put za Sokobanju za 15 dana\nIako smo najavljivali da će rekonstruisani put za Sokobanju najverovatnije biti urađen do početka septembra, što je bila i želja predsednika Republike Srbije Aleksandra Vučića koju je saopštio prilikom letošnje posete Sokobanji, prvom čoveku JP „Putevi Srbijeˮ Zoranu Drobnjaku, očito je da radovi kasne. Vučić je tada insistirao da ulica kroz Aleksinac, koja je sastavni deo državnog puta, bude urađena u punom profilu, odnosno kako je prvobitno bilo predviđeno projektom.\nZašto putnici za Sokobanju još uvek voze kroz neasfaltiranu ulicu, pokušali smo da saznamo od direktora Drobnjaka koji je bio u delegaciji potpredsednika vlade Republike Srbije i ministra unutrašnjih poslova Nebojše Stefanovića.\n‒ Prvi septembar je bio rok, predsednik je to rekao. Ali, firma koja radi ovu ulicu, kao što znate dužine 2,1 kilometar, imala je i drugih poslova. Malo više, ali ćemo insistirati, to jest ja ću insistirati, da to što pre završe i do 15. septembra će to sve biti gotovo. Meni je bilo bitnije, a i vama građanima Aleksinca je bitnije, da se uradi ova ulica. Ona zahteva ozbiljnije radove, i ovo će biti urađeno do 15. septembra. I tih 8,5 kilometara završićemo za 15 dana i sve će biti gotovo, i ova ulica će biti gotova ‒ poručio je Drobnjak odgovarajući na naše pitanje o kašnjenju radova.\nPre nego što se novinarima obratio prvi čovek „Puteva Srbijeˮ, govorio je ministar Stefanović.\n‒ Ovo je put koji je dosta dugo bio potpuno neodržavan i „Putevi Srbijeˮ su preuzeli na sebe potpunu rehabilitaciju punog profila puta. To je posao koji će se svakako završiti ove godine, ne mogu da vam kažem termin, ali direktor će moći preciznije da vam kaže informacije ‒ poručio je Stefanović.\nStefanović je prilikom jučerašnje posete više puta ponovio da je republička vlast zainteresovana za razvoj ovdašnje putne infrastrukture i da će i u narednom periodu biti investicija u ovoj oblasti.\n31. maja 2019. Katarina Petrović


Vojska Srbije: ŠTIT 2022 - Dan u Beogradu\nNaslovna » Izlasci » Akcije » Vojska Srbije: ŠTIT 2022\nVojska Srbije (foto: Pixabay)\nVojska Srbije: ŠTIT 2022\nNeko drugi 29. april 2022. Akcije, BG servis Postavite komentar\nMinistarstvo odbrane i Vojska Srbije, u saradnji sa Gradom Beogradom, organizuju prikaz sposobnosti Vojske Srbije – ŠTIT 2022 u subotu, 30. aprila 2022.\nNa Vojnom aerodromu „Pukovnik-pilot Milenko Pavlović“ u Batajnici, od 11.00 učestvovaće deo Ratnog vazduhoplovstva i PVO, Kopnene vojske, 72. brigade za specijalne operacije i 63. padobranske brigade, saopštio je Sekretarijat za poslove odbrane, vanrednih situacija, komunikacije i koordinaciju odnosa sa građanima.\nPored prikaza, posetioci će biti u prilici da od 8.30 do 15.00 pogledaju izloženo savremeno naoružanje i vojnu opremu, sredstva iz razvoja, kao i da uživaju u letačkom programu. U aktivnostima na vojnom aerodromu učestvovaće više od hiljadu pripadnika Ministarstva odbrane i Vojske Srbije, više od tri stotine sredstava naoružanja i vojne opreme i 40 vazduhoplova.\nU okviru priprema za prikaz sposobnosti, vojni vazduhoplovi će nadletati područje Beograda.\nRadi nesmetanog odvijanja saobraćaja i pravovremenog dolaska posetilaca na Vojni aerodrom „Pukovnik-pilot Milenko Pavlović“ u Batajnici, u subotu, 30. aprila, od 7.00 do 16.00, saobraćaj će biti obustavljen od raskrsnice ulica Jovana Brankovića i Carice Jelene do raskrsnice ulica Novosadske i Drage Mihailovića u Batajnici.\nU subotu će, zbog realizacije prikaza sposobnosti Vojske Srbije ŠTIT 2022 doći i do posebne organizacije saobraćaja od 8.00 do 17.00.\nU zavisnosti od situacije na terenu i broja posetilaca, u navedenom periodu će doći do privremene promene režima odvijanja saobraćaja, koju će regulisati pripadnici MUP-a, i to u zonama raskrsnica:\nPunkt 1 – raskrsnica kod petlje Novosadskog auto-puta i Starog novosadskog puta;\nPunkt 2 – raskrsnica ulica Majora Zorana Radosavljevića i Carice Jelene;\nPunkt 3 – raskrsnica ulica Pukovnika Milenka Pavlovića i Novosadske.\nTokom prikaza sposobnosti Vojske Srbije ŠTIT 2022 doći će i do promena u radu linija javnog prevoza na sledeći način:\npojačava se rad linija 73 (Novi Beograd /Blok 45/ û- Batajnica /železnička stanica/), 706 (Zeleni venac – Batajnica) i 706E (Zemun /Kej oslobođenja/ – Aerodrom „Batajnica“);\nuspostavlja se privremena lokalna linija 706AM koja će saobraćati na relaciji Batajnica (železnička stanica) – Aerodrom Batajnica – parking u zoni preduzeća „Pinoles“ (neposredno ispred ulaza u Novu Pazovu);\nuspostavlja se privremena lokalna linija 706AB koja će saobraćati na relaciji Batajnica – Aerodrom „Batajnica“ – parking u zoni preduzeća „Pinoles“ (neposredno ispred ulaza u Novu Pazovu).\nVozila sa privremenih lokalnih linija 706AM i 706AB će smer kretanja menjati na parkingu u zoni preduzeća „Pinoles“, neposredno ispred ulaza u Novu Pazovu, i koristiće postojeća stajališta linija JGP-a duž trase.\nSekretarijat za poslove odbrane, vanrednih situacija, komunikacije i koordinaciju odnosa sa građanima poziva građane da svojim prisustvom uveličaju ovaj jedinstveni događaj i zahvaljuje im na strpljenju i razumevanju.\nZa sve dodatne informacije, građani se mogu obratiti Sekretarijatu za poslove odbrane, vanrednih situacija, komunikacije i koordinaciju odnosa sa građanima na besplatan broj telefona 0800-110-011 za korisnike Telekomove fiksne mreže ili na broj 011/3090-007 za pozive iz ostalih mreža fiksne i mobilne telefonije koji se tarifiraju prema važećem cenovniku operatera. (Beoinfo)\nTagoviaerodrom u batajnici akcije batajnica bg servis izlasci izmene u saobraćaju javni gradski prevoz proleće u beogradu saobraćaj vojska srbije\nPrethodni Prvi maj 2022: Odgovorno ponašanje na beogradskim izletištima\nSledeći Ciklus koncerata „Muzikom kroz muzej“: Proleće flaute


Ponovo odgođena licitacija imovine preduzeća RAOP\n21.06.2013. / 14:26\nISTOČNO SARAJEVO, U Privrednom okružnom sudu Istočno Sarajevo danas nije izvršena licitacija imovine preduzeća “Energoinvest – Rasklopna oprema” /RAOP/, čija je procijenjena vrijednost 31 milion KM, zbog nespremnosti predstavnika Poreske uprave Republike Srpske, rekao je predsjednik sindikata RAOP-a Siniša Milošević.\nOn je naveo da je Sud zbog toga prvu licitaciju za prodaju imovine ponovo odgodio za kraj jula, dok će druga licitacija biti održana tek za dva mjeseca.\nMilošević je istakao da su radnici RAOP-a ogorčeni ovakvim postupkom predstavnika Poreske uprave, jer sada ulaze u proces za koji se ne zna kada će biti završen.\n“Ko zna šta će se desiti za ta dva mjeseca, jer je fabrika zapečaćena. Postoji velika bojazan radnika zbog mogućnosti da imovina bude uništena. Može, naprimjer, izbiti požar, a Poreska uprava koja je blokirala imovinu nije obezbijedila košenje trave u krugu fabrike, niti vodu…”, rekao je Milošević.\nPoreska uprava Republike Srpske okončala je u februaru popis imovine RAOP-a, nakon čega je uslijedila sudska i poreska procjena imovine ovog preduzeća.\nPredsjednik Republike Srpske Milorad Dodik rekao je krajem novembra prošle godine u Istočnom Sarajevu da će Republika Srpska kupiti preduzeće RAOP i da je sa Poreskom upravom dogovoreno da aktivira hipoteku i da Srpska kupi ovu imovinu, formira novo preduzeće, zaposli radnike i kreditno podrži novo preduzeće za proizvodnju, te pomogne u ostvarivanju novih poslova.\nPoslije sastanka sa rukovodstvom i predstavnicima sindikata RAOP-a, on je tada istakao da je uvjeren da se taj posao može završiti, kao i da je opredjeljenje Vlade i institucija Republike nesumnjivo. Srna\nTagovi: licitacijamilorad dodikradniciraopsinisa milosevictopvazno


Predsednik Srbije Tomislav Nikolić je ocenio da je Vojska Srbije spremna za izvršenje svih zadataka, te i za odbranu od terorističkih grupa, što je pokazala današnjom vežbom „Izvođenje napadne operacije“ na Pešterskoj visoravni.\n„Ovo je pravi način da komandanti provere koliko je vojska uvežbala stvari koje su im predavali, a vojnicima da procene koliko imaju snage i kako se snalaze u vatri. Videli smo zanimljivu vežbu koja je pokazala kako izvanredno zajedno deluju pešadija, artiljerija i avijacija“, kazao je Nikolić.\nVežba „Izvođenje napadne operacije“ deo je komandno-taktičke vežbe „Morava 2016“ koju Vojska Srbije izvodi od 23. maj do 6. juna.\n„Odavno Vojska nije izvela ovakvu vežbu poput Morave 2016. Na terenu su dvadeset dana, vežbajući i pripremajući se za sve tri misije. Ovde smo videli savladavanje terorističke grupe, ali se Vojska sprema i da reaguje na elementarne nepogode ili napade na Srbiju iz dva pravca“, kazao je Nikolić.\n„Morava 2016“ je najveća vežba od nastanka Vojske Srbije u kojoj učestvuju razne jedinice, od taktičkog do strategijsko-operativnog nivoa.


Šuman: Za pobjede u narednim mečevima treba nam nacionalni naboj\nRukometna reprezentacija Bosne i Hecegovine okupila se jučer na Ilidži pred odlučujuće susrete sa Švicarskom u kvalifikacijama za Svjetsko prvenstvo 2019. u Hrvatskoj. Prvi meč igra se 10. januara u Sent Galenu, a revanš tri dana kasnije u tuzlanskom Mejdanu. U 6. kvalifikacionoj grupi rukometaši BiH krajem oktobra odigrali su dvomeč s Estonijom. U Sarajevu je BiH slavila sa 31:24, dok je u Talinu poražena rezultatom 29:25. S obzirom da samo prvoplasirana ekipa iz grupe ide u baraž, našoj selekciji trebaju pobjede u obje utakmice protiv Švicarske. Selektor Bilal Šuman u ovom dvomeču neće moći da računa na pivota francuskog Nanta (Nantes) Senjamina Burića.\n– Zato će nam biti potrebno mnogo više discipline u igri, kao i da svedemo broj tehničkih grešaka na minimum, te budemo dobri u odbrani, kao i u tranziciji i rezultat neće izostati. Takođe, biće potreban i taj nacionalni naboj. To su ključne stvari, istakao je Šuman.\n– Mnogo je kalkulacija i matematike, ali na nama je da pobijedimo i osiguramo baraž. Biće teško, imali smo neke crne rupe i u prethodnim utakmicama i učinićemo sve da to ispravimo, mišljenja je naš sagovornik, koji je dodao da ovaj put uprkos blokiranom računu Rukometnog saveza BiH neće biti problema prilikom putovanja u Švajcarsku, kao ni sa organizacijom meča u Tuzli.


Srpski proizvođači zaštitne odeće i obuće izvoze u Rusiju - 100 Najvećih u Srbiji\nSrpski proizvođači zaštitne odeće i obuće izvoze u Rusiju\nMay 30, 2021 | Novosti\nPredstavnici srpskog tekstilnog sektora dogovorili su saradnju sa grupom Etalon Centar iz Rusije i nove izvozne poslove u vrednosti od više od milion evra.\nBilateralni razgovori, koje je organizovala Privredna komora Srbije, održani su u Beogradu sa predstavnicima Etalon Centra, a srpske kompanije KS sistem, Leon i Tigar obuća su potpisale ugovore koje će realizovati do kraja godine.\n„Očekujemo da sledeće godine izvoz ove tri kompanije na rusko tržište bude dupliran, u iznosu preko dva miliona evra. U toku su pregovori i nadamo se potpisivanju novih ugovora sa još tri srpske kompanije, dve u oblasti tekstila, i jednog proizvođača dečje obuće“, izjavio je Dejan Delić, direktor Predstavništva PKS u Moskvi.\nEtalon Centar je proizvođač i distributer radne i zaštitne odeće, obuće za specijalne namene i lične zaštitne opreme. Zapošljava modne dizajnere i inženjere koji zajedno sa istraživačkim centrima lansiraju u proizvodnju različite vrste najsavremenijih modela obuće i radne odeće.\nMesečno isporuči oko 100 000 pari obuće na tržište Rusije i Zajednice Nezavisnih Država.\n„Realno je očekivati da se srpska specijalna zaštitna radna obuća i odeća za varioce, energetičare i naftaše uskoro koristi u najznačajnijim ruskim industrijskim kompleksima“, istakao je Delić i naveo da stjuardese Aeroflota već nose srpsku obuću.


Evropski savet o Zapadnom Balkanu i migracijama\nVi ste ovde:Početna»Vesti»Evropski savet o Zapadnom Balkanu i migracijama\nBy Jovan objavljeno\t 10/03/2017 Vesti\nMeđu zaključcima sa sastanka Evropskog saveta održanog 9. marta navodi se da je Savet je raspravljao o osetljivoj situaciji na Balkanu koju će nastaviti da preispituje. Savet naglašava da je važno nastaviti rad na reformama, dobrosusedskim odnosima i inicijativama za inkluzivnu regionalnu saradnju.\nSavet je, kako se navodi u zaključcima, “još jednom potvrdio nepodeljenu podršku evropskoj perspektivi Zapadnog Balkana. Pozdravljajući napredak koji su ostvarile zemlje u regionu, Evropski savet ističe da je EU i dalje posvećena i angažovana na svim nivoima kako bi tim zemljama pružila podršku za sprovođenje reformi i projekata usmerenih ka EU”.\nPovodom migracija Savet se pozvao na izveštaj malteškog premijera i brojne operativne mere o kojima je 3. februara 2017. postignut dogovor na neformalnom sastanku na Malti, koje su sada su u fazi sprovođenja. “\nEvropski savet još jednom naglašava rešenost da sprovede sve elemente Deklaracije sa Malte i u potpunosti podržava rad predsedništva Saveta, u tesnoj saradnji sa Komisijom i visokom predstavnicom. Osim toga, Savet podržava mere koje su pojedinačne države članice preduzele kako bi podržale libijske vlasti i njihove severnoafričke i južne susede u nastojanju da se izbore sa izazovima ilegalnih migracija. UNHCR i Međunarodna organizacija za migracije (IOM) su u tom kontekstu važni partneri.\nEU nastavlja da pomno prati sve glavne migracijske rute kako bi mogla da brzo reaguje na novi razvoj događaja. Evropski savet pozdravlja saopštenje Komisije o revidiranom akcionom planu o vraćanju, na koje se poziva u Deklaraciji sa Malte, kao i prateću Preporuku državama članicama i poziva Savet da ih brzo preispita. Evropski savet podseća na značaj kontinuiranog rada na nizu sporazuma o readmisiji između EU i trećih zemalja koji dobro funkcionišu.\nKada je u pitanju unutrašnja dimenzija, delotvorna primena načela odgovornosti i solidarnosti i dalje je zajednički cilj. Evropski savet poziva na ulaganje daljih napora kako bi se brzo ostvarili rezultati u svim aspektima sveobuhvatne migracijske politike koja je otporna na buduće krize, između ostalog u cilju postizanja konsenzusa o politici azila EU tokom predsedavanja aktuelnog predsedništva” navodi se u zaključcima i najavljuje da će Evropski savet ova pitanja ponovo razmatrati u junu 2017.\nCeo tekst zaključaka predsednika Evropskog saveta možete pročitati ovde


FIFA Zvezdi uskraćuje titulu svjetskog klupskog prvaka – mojKontakt portal – Radio Televizija Kontakt\nFIFA Zvezdi uskraćuje titulu svjetskog klupskog prvaka\nSvjetska fudbalska federacija saopštila je da su svjetski klupski šampioni samo oni timovi koji su osvajali FIFA Svjetsko prvenstvo osnovano 2000. godine.\nPrema saopštenju FIFA, koje prenosi portal Goal, osvajači Interkontinentalnog kupa više neće biti smatrani svjetskim klupskim šampionima. To takmičenje koje se zvalo Tojota kup osvojila je i Crvena zvezda 1991. godine pobijedivši u Tokiju Kolo Kolo iz Čilea sa 3:0.\nInterkontinentalni kup se održavao od 1960. godine, u njemu su se takmičili pobjednici Kopa Libertadores i Kupa evropskih šampiona, prije nego što je zamijenjeno Svjetskim klupskim prvenstvom 2000. Prvi osvajača bio je Real Madrid trijumfom nad Penjareolom iz Urugvaja.\nFIFA smatra da timovi koji su osvajali taj stari trofej nemaju pravo da se zovu najboljim timovima na planeti.\n“FIFA je prepoznala i cijenila sve inicijative osnivanja svjetskih klupskih prvenstava tokom istorije. Takva je situacija i sa turnirima na kojima su učestvovali evropski i južnoamerički klubovi, poput Kupa Rija 1951. i 1952. godine i Interkontinentalnog kupa. Ipak, FIFA je 2000. godine počela da organizuje Svjetsko klupsko prvenstvo na kojima učestvuju predstavnici svih šest konfederacija. Pobjednici tih takmičenja su timovi koje FIFA zvanično smatra svjetskih klupskim prvacima”, saopštila je FIFA u odgovoru na pitanje koje je postavio brazilski medij Estadao.\nIzetbegović želi da ospori naziv Republika Srpska?


Kremlj potvrdio: Lukašenko u Rusiji 14. septembra - Sputnjik Srbija\n09:49 16 Januar 2021\nKremlj potvrdio: Lukašenko u Rusiji 14. septembra\n12:09 11.09.2020 (osveženo 14:23 11.09.2020) Preuzmite kraći link\nKremlj potvrđuje da će predsednik Belorusije Aleksandar Lukašenko doputovati u Rusiju 14. septembra, gde će se sastati sa ruskim liderom Vladimirom Putinom, saopštio je portparol Kremlja Dmitrij Peskov.\n„Da, Lukašenko će doputovati u radnu posetu u ponedeljak, 14. septembra. Razgovaraće sa predsednikom Putinom“, rekao je Peskov.\nNa pitanje da li je planirano potpisivanje zajedničkih dokumenata nakon sastanak i pres-konferencije, Peskov je odgovorio odrično.\nLukašenko je tokom sastanka sa ruskim premijerom Mihailom Mišustinom izjavio da su u poslednje vreme u toku intenzivni pregovori između ruske i beloruske vlade i da su Minsk i Moskva značajno napredovali u rešavanju najvažnijih pitanja. On je tada najavio da tokom sastanka sa ruskim liderom namerava da razjasni sva osetljiva pitanja u odnosima između dve zemlje.\nPutin: Ljudi su izašli na ulice u Belorusiji, to treba uzeti u obzir, reagovati /video/


I ovog septembra HUMANITARNI TURNIR ženske košarke\n06:23: AM petak 30 oktobra, 2020\nPosted on 17. septembra 2018. at 24. septembra 2018. by Ist Media\nBOR, (IST Media) I ove godine, treći put zaredom, Ženski košarkaški klub Bor organizuje, sada već tradicionalni, Turnir ženske košarke „Bor 2018“.\nOve godine Turnir je dobio posebnu, još bitniju notu – humanosti. Jer, na dvodnevnom turniru u Sportskom centru u Boru tokom turnira će se prikupljati humanitarna pomoć za naše mlade, a nažalost, obolele sugrađane.\nNa turniru se očekuje solidna poseta obzirom da se okuplja ženska košarkaška elita, pa je ljudski nadati se i dobrom humanitarnom efektu.\nUčesnici ovogodišnjeg Tradicionalnog humanitarnog turnira „Bor 2018“ su:\nprvak Bosne i Hercegovine, ekipa „RMU Banovići“ koja je i prošle godine bila dragi gost Borana sa kojima deli iste, rudarske vrednosti. Ekipa dolazi sa dugim nizom pobeda tokom cele sezone koji će trener Goran Jurčenko svakako gledati da nastavi.\nekipa ŽKK „Student“ iz Niša je pomalo i domaćin, pošto uz domaći klub učestvuje na Turniru od pokretanja 2016.godine. Ekipa iz Niša je bila najprijatnije iznenađenje prethodne sezone Prve ženske košarkaške lige i pokušaće svakako da ove godine osvoji i viši plasman od tada osvojenog petog mesta.\nekipa ŽKK „Kraljevo“ prvi put dolazi na Turnir ali to ove godine ima posebnu draž za domaću publiku, obzirom da je Kraljevo prošle godine igralo Žensku ABA ligu, završnicu nacionalnog kupa, kao i polufinale plej ofa domaće lige. Ukratko, još jedna ekipa za ogromni respekt.\ndomaća ekipa ŽKK Bor sa ponosom organizuje ovaj Turnir treću godinu zaredom i unapred se raduje mečevima sa timovima koji su obeležili žensku košarku prošle sezone na Balkanu. Predvođene trenerom Blagojem Ivićem borske devojke će braniti prošlogodišnju titulu osvajača Turnira za koju će ove godine morati da se potrude do granice svojih mogućnosti.\nIz kluba organizatora poručuju da se u organizaciju ovako bitnog i velikog događaja upuštaju treći put zaredom zahvaljujući velikom razumevanju i podršci lokalne samouprave, RTB Bor, ali i nikada boljoj saradnji sa Sportskim centrom u Boru. Dodatni kvalitet turnira će, od ove godine, biti to što će se odigrati u dva dana kako bi se igračicama omogućio odmor između mečeva i mogućnost da pruže svoj maksimum u dva dana.\nHumanitarna pomoć za lečenje obolelih Vladimira Ogrizovića i Ilije Mitrovića će se prikupljati tokom mečeva na Turniru.\nMečevi se igraju u subotu, 22.septembra:\nOd 16 časova igraju ŽKK Bor i ŽKK Kraljevo, a od 18 časova ŽKK „RMU Banovići“ i ŽKK „Student“ Niš, dok se u nedelju 23.septembra graju mečevi za prvo i treće mesto, takođe od 16 i 18 časova.


Tag / Načelnik Srebrenice / Vesti online\nNovi načelnik Srebrenice, srpski kandidat Mladen Grujičić poručio je svom prethodniku Ćamilu Durakoviću, koji ne prihvata poraz i najavljuje žalbu na konačne rezultate CIK BiH, da je to...\nSrpski kandidat za načelnika Srebrenice Mladen Grujičić, uveren u svoju pobedu na lokalnim izborima, poručio je Bošnjacima i svim građanima tog grada da nemaju razloga za brigu, te da je...\n"Poslao sam specijalce da nam ne ukradu Srebrenicu!"\nTenzije u Srebrenici se ne smiruju, naprotiv, sve su jače, a konačnih izbornih rezultata i dalje nema na vidiku! Zbog mnogo indicija da je prethodnih dana bilo raznih nepravilnosti sa glasovima,...\nTVN1 0 komentara\nStranka demokratske akcije Bakira Izetbegovića doživela je poraz na lokalnim izborima u BiH. Ta partija osvojila je 34 načelničke pozicije, što je za pet manje u odnosu na prethodne izbore 2012,...\nVučić ulaže u Srebrenicu ili u sebe\nPredsednik Vlade Srbije Aleksandar Vučić potvrdio je da će 11. novembra posetiti Srebrenicu. Srpski premijer obećao je da će država Srbija i privrednici uložiti značajan kapital u obnovu i...\nVučić "čačka mečku", ponovo ide u Srebrenicu (11. novembra)\nNačelnik Opštine Srebrenica Ćamil Duraković potvrdio je da će premijer Srbije Aleksandar Vučić ponovo doći u Srebrenicu 11. novembra.\n16:36 >> 18:33\nDuraković: Vučiću, izvini zbog bolesnih umova\nNačelnik opštine Srebrenica Ćamil Duraković izvinio se premijeru Aleksandru Vučiću zbog kamenovanja u Potočarima, nakon komemoracije, istakavši da su to uradili "bolesni umovi koji su...\nSrebrenica: Konkurs za podobnog Srbina\nSme li neko lice bošnjačke nacionalnosti postati gradonačelnik Sarajeva ako prethodno, pre nominacije, javno ne izrazi žaljenje zbog nestanka više od 100. 000 Srba i podseti na brojne srpske...


Zemlja koja je bila najveće zarište, opet u grotlu korone | BN\nSvijet 30.07.2020 | 07:19\nŠpanija je u petak prijavila 2.225 novih slučajeva, što se nije desilo od početka maja i što iznosi tri puta više nego pre dve nedelje. U zemlji su zabeležena 224 aktivna žarišta virusa, a broj zaraženih od početka krize premašio je 314.000.\nKao i u drugim državama u kojima je došlo do pogoršanja epidemiološke situacije, porast broja novozaraženih uglavnom je ograničen na nekoliko regiona, uključujući Kataloniju i Aragon. Dve najkritičnije tačke u toj zemlji nalaze se upravo u Kataloniji, a reč je o gradovima Barseloni i Ljeidi i njihovoj okolini.\nEpidemiologe ovog puta najviše brine ubrzano širenje virusa među mladima, što smatraju posledicom noćnog oklupljanja. Kako upozoravaju, prosečna starost zaraženih će se uskoro povećati, jer će mladi virus prenositi dalje na svoje starije ukućane i rodbinu.\nIz ministarstva zdravlja su upozorili Špance da je drugi talas možda već počeo.\nŠpanija je među evropskim zemljama koje su najduže istrajale u sprovođenju restriktivnih mera. Život u toj zemlji donekle se vratio u normalu tek prošlog meseca, međutim, kako se epidemiološka situacija ponovo otrgla kontroli, vlada je počela da vraća ograničenja.\nNajpre su stanovnici najugroženije regije, Katalonije, ponovo zamoljeni da ostanu u svojim domovima i da ih napuštaju u slučaju preke potrebe. U četvrtak je 30.000 stanovnika grada Totana stavljeno u karantin nakon što je izbilo novo žarište.\nZatim su se noćni klubovi, barovi i plaže u Španiji, naročito popularni tokom letnje sezone, ponovo suočili sa restriktivnim merama, budući da su postali izvorišta novog udara korona virusa. Svi noćni klubovi i barovi zatvoreni su na dve nedelje, a džogeri na najpopularnijim plažama moraće da nose maske.\nŠpanija već ima najstroža evropska pravila o maskama, u Madridu su obavezne svuda na javnim mestima, osim ako su ljudi napolju i u prilici su da drže metar i po distance. U većem delu zemlje maske moraju da se nose na javnim mestima bez obzira na bezbednu udaljenost, dok su u Kataloniji od skoro obavezne i na otvorenom prostori bez obzira na to da li je moguće održati distancu.\nPravila o maskama važiće sve do pronalaska vakcine ili leka protiv korona virusa.\nEvropa zatvara vrata\nMere koje su Špancima nametnute unutar granica pratile su one koje su im nametnule i mnoge evropske zemlje u strahu od drugog talasa.\nFrancuzi su dobili preporuku da ne putuju u Kataloniju. Premijer Žan Kasteks rekao je da "snažno ohrabruje francuske građane da izbegavaju" susednu Kataloniju. Francuska je primetila porast broja slučajeva u regionima koji se graniče sa Katalonijom od popuštanja mera u Španiji, prenosi "Dejli mejl".\nI Belgija je savetovala svoje građane da je putuju u Barselonu, nakon što su društvenim mrežama počele da se šire fotografije krcatih plaža na kojima niko ne drži propisano odstojanje.\nNorveška je prošlog petka podigla putne restrikcije za pojedine švedske regione, ali je Španiju označila kao "crvenu zonu". To znači da svi koji dođu iz Španije moraju u desetodnevni karantin.\nVelika Britanija je u petak savetovala svojim državljanima da ne putuju u Španiju i uklonila je sa liste bezbednih mesta koje mogu posetiti. Sada svi koji dođu iz Španije moraju u dvonedeljnu samoizolaciju, a to važi i za Britance koji se vrate sa odmora, računajući i one koji su se zatekli u Španiji u trenutku donošenja odluke.\nOvo će biti težak udarac za Španiju koja pokušava da spasi turističku sezonu nakon pandemije, karantina i putnih restrikcija.\nŠpanski premijer Pedro Sančez rekao je da je vlada Španije u kontaktu sa britanskom vladom i da pokušava da utiče na nju da promeni "nepravednu" odluku. Kako je dodao, "greška" Londona je ta što je uzeo u obzir broj zaraženih korona virusom na teritoriji čitave Španije, napominjući da većina regija u ovoj zemlji ima manju stopu obolelih od kovida-19 nego Velika Britanija.\nŠpanski premijer je u prvom naletu pandemije bio sušta suprotnost svom britanskom kolegi Borisu Džonsonu i američkom predsedniku Donaldu Trampu. Rano je doneo oštre mere i otvoreno je priznao greške, zbog čega su Španci bili spremniji da ih oproste.\nMeđutim, kako je postalo jasno da je "pobeda" nad virusom bila samo kratka pauza, Španci pokazuju daleko manje saosećanja i razumevanja prema vladi.\nU najteže pogođenim područjima vraća se delimična obustava rada, pri čemu je katalonski regionalni premijer Кvim Tora govorio o "kritičnoj situaciji" i pretio oštrijim merama karantina koje su mu "dostupne u roku od nekoliko dana".\nŠpanija je prošle godine dočekala 84 miliona posetilaca, a svaki peti je bio iz Velike Britanije. Sada kada je i Britancima zabranjeno da posećuju zemlju bez karantina po povratku, turistička sezona je praktično izgubljena.\nJasno je da Španiju čekaju ozbiljni ekonomski problemi, a kada se na to doda činjenica da je zemlja zabeležila jednu od najvećih stopa smrtnosti, Španci imaju pravo da znaju šta je pošlo po zlu.\nMladi su postali "žrtveni jarići", dok zapravo korona ponovo razotkrila veliki problem sa kojim se zemlja decenijama suočava. Španija je podeljena u 17 autonomnih regiona koji su u velikoj meri samoupravljajući. Svaki od njih ima svoju administraciju za zdravstvo, obrazovanje i druge ključne oblasti. Кvalitet između ith administracija varira i oni ne dele uvek podatke na isti način.\nAko kriva nastavi da ide uzlaznom putanjom, Španiju na jesen čeka povratak u vanredno stanje kada centralna vlada preuzima potpunu kontrolu. Španci su na proleće pokazali disciplinu i solidarnost, ali će drugi put verovatno biti manje strpljivi.\nEpidemiolozi brinu, epidemiolozi posmatraju, epidemiolozi očekuju, epidemiolozi vjeruju, epidemiolozi su iznenađeni...Epidemiolozi su, ustvari, samo nijemi posmatrači ...\nA to je najbolja specijalizacija u zdravstvu,gospodska što kažu ljekari.\nposmatraju prognoziraju i ubiru pare\nEpidemiolozi nemaju nikakvu funkciju vise...oni su nebitni.Sad su svi drugi vazniji od njh...ponajvise pulmolozi.\nnestace virusa cim padnu globalisti i njihovi puleni.


Veliki udarac za spoljnu politiku: „SAD nikada nisu bile tako izolovane“ - Top Portal\nNaslovnica Vijesti Svijet Veliki udarac za spoljnu politiku: „SAD nikada nisu bile tako izolovane“\nVeliki udarac za spoljnu politiku: „SAD nikada nisu bile tako izolovane“\n16. avgusta 2020. 7:33\nSAD nisu uspjele da izdejstvuju produžetak embarga UN na uvoz oružja Iranu, koji uskoro ističe, a reakcije na to stižu iz svih dijelova svijeta.\nDržavni sekretar Majk Pompeo kritikovao je Savjet bezbjednosti UN zbog neuspjeha da očuva svoj mandat održavanja međunarodnog mira i bezbjednosti.\n„Odbijena je razumna rezolucija o produžetku 13 godina dugog embarga na oružje Iranu i otvoren je put državi koja je svjetski lider u sponzorisanju terorizma da kupuje i prodaje konvencionalno oružje bez posebnih restrikcija UN, po prvo put u deceniji“, rekao je on u saopštenju. „Neuspjeh Saveta bezbjednosti da radi odlučno u odbrani međunarodnog mira i bezbjednosti je bez opravdanja“.\nRezolucija je pridobila samo dva glasa „za“ – Sjedinjene Države i Dominikansku Republiku. Rusija i Kina glasale su protiv mjere, dok je preostalih 11 zemalja bilo uzdržano. Rezoluciji je potrebno bar deset glasova „za“ da bi bila usvojena, uz to da niko ne stavi veto.\nAmbasador Irana u Ujedinjenim nacijama, Mahid Takt Ravanči, rekao je da bi bilo kakvo uvođenje sankcija ili restrikcija Saveta bezbjednosti „bilo ozbiljno primljeno od strane Irana, a naše opcije nisu limitirane“, prenosi Glas Amerike.\n„Uprkos svim putovanjima, pritisku, jastrebarenju, Sjedinjene Države mogle su da mobilišu samo malu zemlju (da glasa) uz njih“, napisao je Mosavi dodajući da je „prošle noći, aktivna diplomatija Irana, zajedno sa pravnom snagom (nuklearnog sporazuma) porazila Sjedinjene Države ponovo u Savjetu bezbjednosti“.\nMisija Kine u UN tvitovala je da rezultat glasanja „pokazuje ponovo da unilaterizam ne uživa podršku i da maltretiranje neće uspjeti. Svaki pokušaj da se svoj sopstveni interes postavi iznad zajedničkog interesa međunarodne zajednce je slijepa ulica“.\nSAD su takođe ukazale na regionalnu podršku koju su dobile za produžetak embarga od Izraela i na zabrinutost država Zaliva kao razog za zahtjev da se embargo produži.\nTramp ne odustaje Predsjednik SAD Donald Tramp rekao je da će sljedeće sedmice preduzeti korake da se ponovo pokrene pitanje sankcija Ujedinjenih nacija Iranu.\n„Ponovo ćemo to pokrenuti, vidjećete sljedeće nedjelje“, rekao je Tramp novinarima dan nakon što je Savjet bezbjednosti UN odbio američki predlog za produženje embarga na oružje Iranu, prenosi Rojters.\nSAD su prijetile su da će aktivirati povratak svih sankcija UN protiv Irana koristeći odredbu nuklearnog sporazuma potpisanog 2015. godine između Irana i svjetskih sila, iako je Tramp odustao od sporazuma 2018. godine.\nPrethodni članakSaobraćajka u centru Banjaluke\nNaredni članakSurfer spasio ženi život udarajući veliku bijelu ajkulu


UKC Niš mora da bude zdravstvena ustanova četvrte kategorije, kako bi zdravstvo jugoistočne Srbije normalno razvijalo, rekao je direktor Klinike za kardiohirurgiju Dragan Milić\nPredloženo je da UKC Niš bude ustanova treće kategorije, a ne četvrte kao što je predviđeno za Klinički centar Srbije i za Klinički centar Vojvodine, što nije pravedno prema stanovnicima jugoistočne Srbije, naveo je on\nOn je predložio formiranje šest institute u Nišu, koji bi pokrivali teritoriju jugoistočne Srbije, što predviđa zapošljavanje nekoliko stotina medicinskih radnika\nTako bi se obezbedilo pružanje pravovremene i potpune zdravstvene usluge svim građanima Srbije bez obzira na regiju u kojoj žive, ocenio je Milić\nOn je dodao da Vojna bolnica u Nišu treba da preraste u bolnicu opšteg tipa za građanstvo\nDirektor Klinike za kardiohirurgiju i prodekan Medicinskog fakulteta u Nišu, Dragan Milić predložio je Ministarstvu zdravlja da Univerzitetski klinički centar (UKC) u tom gradu bude zdravstvena ustanova četvrte kategorije, kako bi zdravstvo jugoistočne Srbije normalno razvijalo.\n– Predloženo je da UKC Niš bude ustanova treće kategorije, a ne četvrte kao što je predviđeno za Klinički centar Srbije i za Klinički centar Vojvodine. To nije pravedno prema stanovnicima jugoistočne Srbije, u kojoj živi oko dva miliona građana-naveo je Milić.\nOn je predložio formiranje šest instituta u Nišu, koji bi pokrivali teritoriju jugoistočne Srbije.\n– Treba da se osnuju Institut za onkologiju, Institut za kardiovaskularne bolesti sa Centrom za transplantaciju organa, Institut za majku i dete, Institut za plućne bolesti, Institut za psihijatriju i mentalno zdravlje i Institut za nefrologiju i hemodijalizu. Tako bi se obezbedilo pružanje pravovremene i potpune zdravstvene usluge svim građanima Srbije bez obzira na regiju u kojoj žive-ocenio je Milić.\nFormiranje šest instituta u Nišu, dodao je Milić, predviđa zapošljavanje još nekoliko stotina lekara, medicinskih sestara kao i nemedicinskog osoblja.\n-Na taj način zadržaćemo i mlade stručnjake da ostanu u Srbiji i leče svoj narod i pomažu otadžbini koja ih je školovala-rekao je on.\nPrema njegovim rečima, Vojna bolnica u Nišu treba da preraste u bolnicu opšteg tipa za građanstvo.\n-Treba da se razmotri njeno prestrukturiranje u ustanovu treće kategorije, odnosno ono što je bilo predviđeno za UKC Niš. Ovo je jedini način da svim hitnim i urgentnim pacijentima na teritoriji Srbije bude dostupna usluga u okviru 60 minuta („zlatni sat)-saopštio je Milić, koji je svoj predlog i javno objavio na društvenim mrežama i dobio veliku podršku kolega i građana.


Sud u Mitrovici sa četiri ili sedam opština?\nOsnovni sud u Severnoj Mitrovici treba da obuhvati opštine južno i severno od Ibra, kažu stručnjaci za ustavna pitanja. Po njima, svako zaobilaženje ovog principa i formiranje jednog suda samo za opštine na severu zemlje, uzimajući u obzir etnički princip, u suprotnosti je sa jedinstvenim pravosudnim sistemom na Kosovu.\nFunkcionisanje sudova na severu je jedna od glavnih tema dijaloga\nizmeđu premijera Kosova i Srbije Hashima Thacija i Ivice Dačića u Briselu.\nProfesor krivičnog prava, Ismet Salihu rekao je da kosovska strana u dijalogu ne treba da menja poziciju da u okviru Osnovnog suda u Mitrovici budu i opštine na jugu.\nStvaranje odvojenog pravnog sistema samo za sever bilo bi u suprotnosti sa Ustavom i zakonima, podseća profesor Salihu.\n"Sudovi se ne mogu se osnivati po etničkoj već po geografskoj osnovi, što je slučaj kod ostali osnovnih sudova u ostalim delima Kosova kao što je Priština, Peć, Prizren, Uroševac i Gnjilane. I Mitrovica je posebna regija, prema tome, treba isto postupiti, inače bi suprotno od toga bilo veoma štetno“, kazao je profesor Salihu.\nPre početka sastanka premijera Kosova i Srbije u ponedeljak, savetnik Hashima Thacija, Bekim Collaku, izjavio je da zvanična Priština neće da prihvati predlog Srbije da osnovni sud na severu obuhvati samo četiri opštine sa srpskom većinom, a to su Severna Mitrovica, Zvečan, Zubin Potok i Leposavić. On je dodao da će kosovska strana insistirati da Osnovni sud obuhvati i Južnu Mitrovicu, Vučitrn i Skenderaj (Srbica). Ovim Priština izbegava etničko rešenje oko sudstva, i predlaže geografsko rešejne kao što je to slučaj u ostalim gradovima na Kosovu.\nU međuvremenu, profesor Riza Smaka, stručnjak za ustavna pitanja, navodi i posledice odvajanja jedinstvenog pravnog sistema. Prema njegovim rečima, oba predloga koja se raspravljaju u Briselu mogu kršiti jedinstveni sistem pravosuđa.\nUmesto da traže rešenje etničkog principa i karaktera, stranke treba da nađu\nzakonsko rešenje, kaže profesor Smaka. On podseća da Ustav i kosovski\nzakoni tretiraju sve građane jednako i nema podele na etničkoj bazi.\n"Republika Kosovo je demokratska država njenih građana, a ne država na etničkoj bazi. Pravna načela su jednaka i odnose se na sve građane. Kakvo god rešenje po etničkoj osnovi bilo bi neprincipijalno, nepravedno i neodrživo. Takva rešenja ne postoje ni u jednoj državi EU“, kazao je Smaka.


Gašić: NATO nije zvanično odobrio vojsku Kosova - Sputnjik Srbija\n09:02 01.10.2015 (osveženo 16:19 05.10.2015) Preuzmite kraći link\nGašić je u izjavi za Blic rekao da se tome protive države–članice Alijanse koje nisu priznale nezavisnost Kosova, što i sprečava da takozvana država Kosovo razvije partnerske odnose sa NATO–om.\n„U ovom trenutku institucije NATO-a imaju savetodavnu ulogu i pružaju pomoć u razvijanju sposobnosti u važećem mandatu za tzv. kosovske snage bezbednosti, koje su ograničene na razminiranje i pomoć u vanrednim situacijama“, rekao je ministar odbrane.\nPrema njegovim rečima, postoje pisane garancije da „KSB“ neće biti angažovan na prostoru severa Kosova.\n„Ta uveravanja sam dobio kako od svih visokih zvaničnika NATO–a sa kojima sam vodio razgovore, tako i na svim bilateralnim susretima sa zvaničnicima država koje nisu priznale jednostrano proglašenu nezavisnost KiM“, rekao je Gašić.\nMinistar odbrane kaže da se izjava Hašima Tačija da je „NATO odobrio formiranje Vojske Kosova“ može tumačiti isključivo u dnevno-političke potrebe, kako bi se u drugi plan stavili problemi koje ima Priština u predstavljanju javnosti nedavno potpisanih sporazuma u Briselu, koji, između ostalog, predviđaju formiranje Zajednice srpskih opština, katastrofalna ekonomska situacija i velika stopa nezaposlenosti.\nformiranje, NATO, vojska, Bratislav Gašić, Srbija


U novembru 2012, kada je Dikaprio već tri meseca snimao "Vuka sa Vol Strita" u režiji Martina Skorsezea, dobio je za rođendan Oskara koji je Marlon Brando osvojio 1954. za film "Na dokovima Njujorka".\nPoklon je dobio od svojih poslovnih saradnika i prijatelja iz "Red Granite Pictures", produkcijske kuće "Vuka sa Vol Strita". Međutim, u petak je morao da preda i Brandovog Oskara i druge vredne poklone jer američka vlada vodi istragu o pranju novca "teškom" 3,5 milijardi dolara.\nAmeričko ministarstvo pravosuđa tereti suosnivača "Red Granite Pictures"-a, Rizu Aziza, da je pomagao svom očuhu, malezijskom premijeru Nadžibu Razaku, da proneveri 4,5 milijarde dolara u tom delu sveta kroz jednu političku prevaru. Deo tih nezakonski prisvojenih para korišćen je i za finansiranje "Vuka sa Vol Strita" i luksuzni životni stil.\nPrema navodima iz optužnice, američka vlada veruje da je pronevereni novac korišćen na "raskošni život, uključujući i kupovinu nakita i umetničkih dela, luksuznih jahti i stanova, kockanje i angažovanje muzičara i poznatih ličnosti na žurkama".\nMeđu umetničkim delima pod znakom sumnje je i jedna slika Pabla Pikasa, fotografija Dijene Arbas i kolaž Žan-Mišel Baskijata koje je Džo Lou, navodni finansijer "Red Granite Pictures"-a, poklonio Dikapriju.\nGlumac je uzeo poklone sa namerom da ih ponudi na aukciji a prikupljen novac uloži u svoje dobrotvorne fondacije, rekao je njegov predstavnik za štampu. Iako za sada nema planova da se Dikaprio odrekne honorara koji je dobio za ulogu u "Vuku sa Vol Strita", njegov PR ističe da je glumac spreman da vrati "sve poklone i donacije" koje su pod istragom, ako to od njega zatraže vlasti.\nMinistrastvo pravosuđa kaže da je reč o međunarodnoj zaveri da se operu milijadre dolara prikupljene preko javnog fonda 1MDB (1Malaysia Development Berhad) koji je 2009. osnovao Razak, ubrzo pošto je došao na vlast, pod izgovorom da će fond pomoći da se modernizuje država.\n1MDB sada ima dug od 10 milijardi evra, ali i premijer i drugi zvaničnici fonda uporno negiraju bilo kakve nelegalne radnje.


Ferštapen pobednik Velike nagrade Austrije - AutoExclusive - Auto vesti, Novi, Luksuzni, Polovni automobili...\nTrka u Austriji bila je prepuna dramatičnih trenutaka koji su nas držali na ivici naših fotelja. Ferštapen je krenuo sa druge pol pozicije, da bi se u samom startu našao u sredini trke, dok su Lekler, Hamilton i Botas dominirali. Hamilton je kasnije imao problema sa bolidom i morao da ide u dodatan pit stop, zbog čega je završio na 5. mestu.\nIako je veliki broj vozača pokazivao neverovatne vozačke sposobnosti, svi su bili u senci mladog Ferštapena koji se sa sredine trke vratio na drugu poziciju i krenuo u veliku bitku sa Čarlsom Leklerom.\nTada se 2 kruga pred kraj, desio „incident“ koji je podigao veliku prašinu. Ferštapen je krenuo u napad i izgurao Leklera sa staze koji je bio vrlo besan. Ferštapen je kroz cilj prošao prvi, a za njim odma i Lekler koji je uložio žalbu za nesportsko ponašanje vozača Red Bula.\nMaks je rekao da ništa loše nije uradio i da bez takvih poteza Formula 1 ne bi bila to što jeste. Po završetku trke nije bilo jasno da li je Ferštapen zaista pobednik i hoće li biti kažnjen, ali nakon 3 sata, stjuarti su doneli odluku da je Ferštapen ipak pobednik Velike nagrade u Austriji.\nJoš uvek se debatuje o ovom Maksovom potezu i neki smatraju da je trebao da bude kažnjen, mada je većina ljubitelja F1 na njegovoj strani.\nPogledajte najzanimljiviji trenutak trke:


Muharem Mutabdzija 11 septembar 2018\nPoljoprivredni Sajam u Brodarevu se održava jedanaesti put po redu. Osnivač i organizator poljoprivrednog sajma je opština Prijepolje. Svake godine na ovoj sajamskoj manifestaciji u proseku 60 farmera i poljoprivrednika ižloži svoje proizvode iz oblasti poljoprivredne proizvodnje, stočnog fonda kao i proizvode domaće radinosti.\n-Zbog velikog značaja poljoprivrede, opština Prijepolje je prepoznala brodarevski kraj kao strateško značajano mesto u kome posebno treba razvijati ovu delatnost. U prve dve godine sredstva za odrzavanje sajma obezbedjivali su nadležno ministarstvo i opština Prijepolje, dok poslednjih godina sredstva za organizaciju sajma obezbedjuje isključivo opština Prijepolje, kaže za „Polimlje“ šef Službe za poljoprivredu Ifet Hamzić.\nSajam poljoprivrede u Brodarevu i ove godine će, na osnovu ocena stručnih komisija, najboljim izlagačima dodeliti novčane nagrade. Nagradni fond je skoro 250.000 dinara, a sajam će biti otvoren u petak, 14. septembra u 10 sati.


Pomoćnica ministra za brigu o porodici i demografiju, Aleksandra Čamagić posetila opštinu Lebane – Info Centar Juga\nPomoćnica ministra za brigu o porodici i demografiju, Aleksandra Čamagić posetila opštinu Lebane\nPomoćnica ministra u Ministarstvu za brigu o porodici i demografiju, Aleksandra Čamagić juče je posetila opštinu Lebane. Tom prilikom razgovarala je sa predstavnicima lokalne samouprave, na čelu sa predsednikom Ivanom Bogdanovićem, o svemu onome šta opština Lebane radi da bi se poboljšala demografska slika, zadržali mladi i olakšao život porodica.\n„Pored direktne podrške iz budžeta, lokalna samouprava je u saradnji sa NSZ u proteklom periodu dala šansu mladima da odrade stručnu praksu, a očekujemo i potpisivanje ugovora za projekat Moja prva plata koji podržava Vlada RS, gde će 40-ak njih dobiti šansu za zaposlenjem. Takođe, izvesno je i proširenje radnog kapaciteta u postojećim kompanijama na teritoriji naše opštine što pogoduje ostanku omladine“, rekao je predsednik opštine Lebane Ivan Bogdanović.\n„Cela Evropa ima negativan prirodni priraštaj, što ne daje utehu našoj zemlji, ali mi je drago da čujem da postoje opštine sa stabilnim brojem novorođene dece, kakva je opština Lebane i to je pokazatelj da rukovodstvo dobro radi“, istakla je pomoćnica Aleksandra Čamagić.\nČamagić je dodala da je ono što će sigurno zadržati porodice i omladinu na ovom području osnivanje Radne grupe za razvoj južne Srbije, čiji je cilj put preko Radan planine i povezivanje turističkih potencijala i opština u ovom kraju što će osnažite turizam i sam razvoj ovog dela Srbije.\nZasedali odbornici u vlasotinačkoj Skupštini\nAleksandra Čamagić pomoćnica ministra za brigu o porodici i demografiju, posetila opštinu Bojnik


Učenici Trgovinsko-ugostiteljske škole na edukaciji u Grčkoj - Televizija Leskovac\nUčenici Trgovinsko-ugostiteljske škole na edukaciji u Grčkoj\nU prostorijama Trgovinsko-ugostiteljske škole u Leskovcu održana je prezentacija rezultata obuke i iskustava učenika nakon dvonedeljnog boravka u Atini u okviru projekta ,,Slatke i ukusne ideje’’ koji je deo programa „Erazmus plus dva“. Ovaj projekat realizuje se uz pomoć Fondacije Tempus, a njegova vrednost je oko 62 hiljade evra.\nReč je o programu Evropske unije koji obezbeđuje finansiranje projekata za saradnju u tri oblasti: obrazovanje, mladi i sport. Projekat “Slatke i ukusne ideje” u kome su učestvovali učenici i nastavnici Trgovinsko ugostieljske škole namenjen je, pre svega, obrazovnom profilu poslastičar.\n„Tokom ovog studijskog putovanja radilo se na izučavanju tradicionalnih grčkih poslastica – istakla je profesorka poslastičarstva Jasmina Nikolić naglasivši da su deca na prvom mestu bila oduševljena time što se u Grčkoj poštuje tradicija i što su shvatila da se pored modernih poslastica moraju negovati i tradicionalne.\nUčenici su u Atini tokom dvonedeljnog boravka radili na usavršavanju izrade poslastica, poput baklava, kadaifa, galakto pite i galakto bureka.\nKroz program „Erazmus plus dva“, učenici i nastavnici Trgovinsko- ugostiteljske škole tokom dvonedeljnog boravka u Grčkoj prisustvovali su i mnogobrojnim predavanjima i učestvovali u stručnim i kulturološkim posetama.\nRealizacija ovog programa se nastavlja pa tako druga grupa učenika ove vaspitno-obarzovne ustanove odlazi u Atinu već 15. marta, a treća grupa put Grčke otići će naredne školske godine.\nTags: Trgovinsko-ugostiteljska škola\nDeca iz Medveđe se pripremaju za takmičenje „Srbija u ritmu Evrope 2020“\nPredsednik Medveđe učesnik na Kopanik biznis forumu


Warning: getimagesize(podaci/shellgue_191203_123121.php): failed to open stream: No such file or directory in /home/tehnoser/public_html/proizvodi.php on line 440\nPROIZVODI Toplotne pumpe Daikin\nDaikin ima više od 50 godina iskustva u proizvodnji vazdušnih toplotnih pumpi. Sve ugradjene inovacije omogućuju Vam visoku energetsku efikasnost sa minimalnim uticajem na životnu sredinu i sa minimalnim troškovima rada.\nToplotne pumpe su takodje interesantna alternativa klasičnom gasu ili uljnim energentima za grejanje jer omogućavaju:\n- upotrebu obnovljivih energenata kao što je spoljni vazduh,\n- veliku uštedu energije,\n- veliki doprinos smanjenu emisije CO2,\n- daju grejanje, hladjenje i toplu vodu za domaćinstvo.\nToplotne pumpe trenutno predstavljaju najefikasniji sistem za unutrašnju upotrebu na tržištu, poslednja reč tehnike koja doprinosi i Vama i Vašem budžetu i prirodi.- Tehnicka dokumentacija (.pdf 799 KB)\nDAIKIN HT ALTHERMA toplotne pumpe su najnovije resenje za grejanje. Za razliku od drugih toplotnih pumpi čija je maksimalna izlazna temperatura vode do 50C ,Daikin Altherma HT ima mogućnost grejanja vode i do 80 C° ,bez pomoćnih grejača. Zato je Daikin Altherma HT idealna za postojeće sisteme centralnog , radijatorskog grejanja koji zahtevaju temperature veće od 60C°.


Brisel upozorio Sloveniju da izbegava pritiske na medije\nBeta 11. januara 2021. 17:25\nEvropska komisija upozorila je danas Slovenačku vlast da odustane od bilo kog „pritiska“ na medije, a zbog odluke slovenačke vlade da suspenduje finansiranje nacionalne novinske agencije STA, koja je meta žestokih kritika konzervativnog premijera Janeza Janše.\n„Javni mediji igraju posebnu ulogu u Evropskoj uniji i pozivamo sve zemlje članice da se uzdrže od svakog pokušaja vršenja pritiska na njih“, rekao je portparol Evropske komisije Kristijan Vigand, na dnevnoj konferenciji za novinare.\nUpitan o odluci Ljubljane da prekine sredstva za STA portparol je rekao da odluku treba detaljno da ispitaju odgovarajuće nacionalne vlasti, i da će Evropska komisija pažljivo pratiti situaciju.\n„Mediji treba da mogu da rade slobodno i nezavisno svuda u EU“, rekao je on.\nEvropska komisija je takodje ocenila da ona ne treba da daje zeleno svetlo za takvo finansiranje zbog iznosa pošto joj se slovenačka vlada obratila o mogućem kršenju propisa konkurencije.\n„Opšte uzev države članice mogu da pruže pomoć novinskim agencijama, kada ispunjavaju misiju opšteg interesa“, rekla je druga portparolka EU Arijana Podesta.\n„Ako iznos ne prelazi odredjenu granicu pomoć može biti data direktno bez prethodnog obaveštavanja ili odobrenja Komisije“, rekla je ona.\nLjubljana je sa dva miliona evra godišnje finansirala agenciju, formiranu 1990. kada je zemlja odlučila da napusti Jugoslaviju.\nSlovenačka vlada je najavila da prekida finansiranje agencije STA u decembru, objašnjavajući da uprava nije dala potrebne dokumente na računima firme. Sa svoje strane STA je odbila da daje informacije o zaposlenim i uredničkom radu, osudjujući udarac na slobodu medija.\nKrajem decembra parlament je ipak usvojio član zakona u kome se traži da se agenciji isplate neisplaćena sredstva.\nUbrzo po stupanju na dužnost u martu, premijer Slovenije Janez Janša je na Tviteru kritikovao medije koji su doveli u pitanje njegovo rukovodjenje borbom protiv epidemije korona virusa. Janša je tada medije optužio za širenje lažnih vesti i služenje opoziciji.


Rekonstruisan krov škole - Ozon Media\nRekonstruisan krov škole\nSremska Mitrovica – Radovi na kompletnoj rekonstrukciji krova starog objekta Osnovne Škole „Dobrosav Radosavljević Narod“ u Zasavici I završeni su sredinom decembra. Isti su startovali mesec dana ranije, a tom prilikom su ih obišli direktor Slađan Papić, zatim zamenica gradonačelnika Sremske Mitrovice Svetlana Milovanović, direktor Agencije za ruralni razvoj Petar Samardžić, predsednik Mesne zajednice Zasavica I Milan Ivanković, kao i nekoliko roditelja.\nU školskom dvorištu u Zasavici I nalaze se dva objekta, stari objekat škole izgrađen je 1919. godine i već duže vreme je napušten, dok je drugi, noviji objekat podignut sedamdesetih godina od azbestnih ploča i uprkos činjenici da mu je već odavno istekao rok trajanja u njemu se svakodnevno odvija nastava.\n„Nakon izgradnje i otvaranja nove škole u Mačvanskoj Mitrovici, pristupili smo rekonstrukciji škole u Zasavici I. U pitanju je rekonstrukcija stare škole koja je u boljem stanju od objekta koji je decenijama kasnije sagrađen. Počeli smo od sanacije krova, a nadam se da ćemo u narednom periodu nakon završenih radova preći i na ostale koji će omogućiti da se u ovom objektu u dobrim uslovima obavlja nastava“, rekla je Milovanović prilikom obilaska radova.\nDirektor Papić kratko je rekao da školu u Zasavici I trenutno pohađa oko 30 učenika u dva kombinovana odeljenja, kao i nekoliko predškolaca i izrazio nadu da će se celokupna škola u bližoj budućnosti adaptirati, te istakao da je za to potrebno ukupno oko 12,5 miliona dinara.\n“Objekat u kojem se sada izvodi nastava je neuslovan, u izuzetno lošem stanju. Pored činjenice da je izgrađen od toksičnih azbestnih ploča, plafoni se urušavaju, prokišnjavaju, a zidovi ljušte i jednostavno objekat nije bezbedan, tako da i roditelji, učitelji i ja kao direktor delimo istu brigu o bezbednosti svih đaka”, rekao je Papić.\nSelo bez škole je selo koje se gasi, jer to je siguran znak da u njemu nema dece i da se populacija smanjuje. Kako bi mlade zadržali na selima i sprečili upravo takve scenarije potrebno je u seoskim sredinama obezbediti sve uslove kao i u gradu ili bar približno jednake.\n„U našim selima je iz godine u godinu sve manje i manje stanovnika, a to se direktno odražava i na broj dece u školskim klupama. To nije slika samo mitrovačkih, škola u Sremu i Mačvi, nego je to nažalost slika našeg srpskog sela. Upravo zbog toga lokalne samouprave treba više da doprinesu unapređenju i oživljavanju sela i to u svim oblastima i sferama, dakle i u poljoprivredi i u školstvu, u oblasti infrastrukture, socijalne politike, turizma i svim ostalim sferama života. Ovde u Zasavici I imamo prelepu crkvu Svete Trojice na kojoj Zasavčanima mnogi mogu da pozavide, a odmah preko puta nje nalazi se objekat škole, odnosno dva objekta koja su u dosta lošem stanju. Stari objekat je bio napušten, a drugom „novom“ objektu je istekao rok trajanja odavno, ali u njemu se i dalje održava nastava, baš zato je Grad Sremska Mitrovica učinio ozbiljne napore da bi se prikupile sve potrebne dozvole za rekonstrukciju ovog objekta, obezbeđena su sredstva za radove na krovu od strane Pokrajinskog sekretarijata za obrazovanje i ja se nadam da ćemo u narednom periodu imati novac i za nastavak radova kako bi svim đacima, kao i nastavnom osoblju obezbedili dobre uslove za rad i boravak“, rekao je Samardžić.\nPredsednik Mesne zajednice Ivanković kratko je rekao je da će rekonstrukcija starog objekta biti od velikog značaja za sve učenike, ali i za celo selo.\n„Zasavica je specifično mesto, mladi ljudi se ne iseljavaju u velikom broju kao što je to slučaj sa brojnim okolnim selima, malo je praznih kuća, što znači da mladi imaju volju i želju da ostanu ovde, samo im treba obezbediti uslove“, rekao je Ivanković i zahvalio se lokalnoj samoupravi na razmevanju i pomoći.\nZa radove na krovu sredstva su obezbeđena od strane Pokrajinskog sekretarijata za obrazovanje u visni od 2,5 miliona dinara.\nSrđana još uvek nema, potraga i dalje u toku\nProjekcije filmova: „Ralf“, „Snežna kraljica“, „Petar Pan“ i „Akvamen“


Cimanovska je rano jutros napustila Japan pod diplomatskom zaštitom Poljske. Ona će kasnije otputovati za Varšavu.\nOčekivalo se da će Cimanovska direktno putovati u Varšavu nakon što joj je Poljska odobrila humanitarnu vizu, ali je ona u poslednjem trenutku promenila destinaciju, rekli su zvaničnici.\nCimanovska je ranije odbila da se ukrca u avion za Minsk iz Tokija nakon što je kritikovala svoje trenere.\nBelorusija je saopštila da je ona uklonjena iz nacionalnog tima na Letnjim olimpijskim igrama u Tokiju zbog svog emocionalnog stanja.\nKako se služi zatvorska kazna sa nanogicom: Kad smeju iz kuće i kome se pali alarm kad izađu bez dozvole\n"ODLUČILA SAM" Odbegla beloruska atletičarka Cimanovska: Planiram da se takmičim za Poljsku\nOdbegla beloruska atletičarka: "Plašim se za svoju bezbednost, uz mene je stalno TELOHRANITELJ"\nOdbegla beloruska atletičarka uputila poruku svom narodu: "Građani Belorusije, NE PLAŠITE SE"\n"Merdevinama su izvlačili ljude iz stanova": Četiri osobe teško povređeno u EKSPLOZIJI U GETEBORGU, desetine u bolnici, vatrogasci isključili curenje plina kao uzrok (FOTO, VIDEO)\nGORIVA NA PUMPAMA NEMA I DALJE Kriza u Velikoj Britaniji zbog panične kupovine: Sve je počelo zbog manjka vozača, vojska spremna da pomogne\nBritanska vojska je spremna da pomogne u vezi sa problemom isporuke goriva tokom četvrtog dana dugih redova i zatvaranja benzinskih stanica.\nOštećen avion Vlade Crne Gore u Podgorici, Bečić i funkcioneri neposredno pre incidenta izašli van\nU Univerzitetskom medicinskom centru u Ljubljani sve je više dece obolele od korona virusa, koja su smeštena na odeljenje intenzivne nege.\nSve veća nestašica struje na severoistoku Kine ostavila je domove bez struje i obustavila proizvodnju u brojnim fabrikama, dok su neke radnje radile uz sveće dok raste ekonomski danak.\nNakon nemirne noći i više snažnih potresa koji su juče pogodili Krit, žitelje Irakliona probudio je ovoga jutra novi snažan zemljotres jačine preko 5 stepeni Rihterove skale.\nU toku je akcija spašavanja 39 rudara zatrpanih više od 24 sata u oknu rudnika na severu kanadske provincije Ontario.\nUbica troje svoje maloletne dece Harald Kopic biće danas ispitan u Državnom tužilaštvu u Zagrebu, koje traži da mu se odredi istražni zatvor.\nOčekuje se da će se američki vojni vrh ove nedelje suočiti sa teškim saslušanjem povodom haotičnog završetka rata u Avganistanu, koji je koštao života više pripadnika američke vojske i civila, a talibane vratio na vlast.


RTS :: Mančang: U mojim očima Srbija je jedna od najboljih zemalja\nPolitika Mančang: U mojim očima Srbija je jedna od najboljih zemalja\nMančang: U mojim očima Srbija je jedna od najboljih zemalja\npetak, 10. nov 2017, 11:44 -> 13:44\nSrbija je kičma Balkana i njena vlada i predsednik Aleksandar Vučić sprovode miroljubivu spoljnu politiku i žele saradnju sa svim zemljama koje to isto žele, izjavio je ambasador Kine Li Mančang.\nNa otvaranju dvodnevnog skupa Beogradski strateški dijalog, Mančang je rekao da Vlada i predsednik Vučić daju sve od sebe za poboljšanje dobrosusedskih odnosa i doprinosi očuvanju mira i stabilnosti u regionu.\nU poslednjih nekoliko godina, kaže ambasador, odnosi Srbije i Kine su u velikom usponu i Srbija je prva zemlja u regionu sa kojom je Kina uspostavla sveobuhvatno strateško partnerstvo.\n"Napori i rezultati Vlade Srbije su vidljivi i ti napori zaslužuju aplauz podrške i visoko poštovanje", rekao je Mančang i istakao da Vlada Kine daje veliku podršku i poverenje i Vladi Srbije i srpskom narodu.\nAmbasador je naveo da Vlada stvara sve bolje uslove za strane investicije, te zato strane kompanije, uključujući i kineske, uspešno posluju u Srbiji.\n"U mojim očima Srbija je jedna od najboljih zemalja, skoro nema manu, zato mi Kinezi volimo prijateljsku Srbiju i srpski narod", poručio je Mančang čije reči su dočekane aplauzom prisutnih.\nIstakao je da je siguran da će Srbija i srpski narod imati sve lepši život.\nGovoreći o 19. kongresu Komunističke partije Kine, Mančang je naveo da je kineski predsednik Si Đinping apelovao na to da treba zajedno graditi novi model međunarodnih odnosa i zajedničku budućnost.\nNaglasio je da to podrazumeva međusobno poštovanje, naglasivši da treba poštovati suverenitet i teritorijalni integritet svih zemalja, jer su, dodaje, sve zemlje ravnopravne bez obzira na to da li su velike ili male, razvijene ili nerazvijene.\nDodao je da se treba pridržavati principa pravednosti i opravdanosti kako bi se zajednički omogućili mir i bezbednosti, a sve sporove treba rešavati dijalogom i zajedničkim naporima.\nMančang je naveo da u svetu ima više od 200 država i više od 2.500 nacionalnosti.\n"Svaki narod i nacija ima svoju kulturu, moramo da poštujemo jedni druge, ako se tako ponašamo, naša budućnost je sjajna", rekao je Mančang.\nGovoreći o kineskoj inicijativi "Jedan pojas, jedan put", Mančang je rekao da je do sada više od 69 država ili međunarodnih organizacija potpisalo sporazum o saradnji u okviru te inicijative.\nNaveo je da je od 2014. do 2016. godine spoljna trgovina Kine i zemalja uključenih u tu inicijativu iznosila 3.000 milijardi dolara.\nKaže da Kina investirala oko 50 milijardi dolara, kao i da je napravila oko 50 različitih industrijskih parkova u okviru te inicijative, u šta je Kineska banka investirala 120 milijardi dolara.\nPodsetio je da je kineski predsednik 2014. godine obećao da će Kina odvojiti 40 milijardi dolara da bi formirala fond "Jedan pojas, jedan put", te da je Kina u maju ove godine obećala da će u taj fond izdvojiti još 15 milijardi dolara.\nGovoreći o odnosima Srbije i Kine, Mančang je rekao da su Kinezi, kao i Srbi, imali tragičnu istoriju, zbog koje, kaže, cene i vole mir.\n"Naš san je da živimo i radimo u miru, da se čitavo čovečanstvo razvija u miru i da nikada ne dođe do sukoba i rata", zaključio je Mančang.\n(petak, 10. nov 2017, 14:10)\n(petak, 10. nov 2017, 13:30)\n(petak, 10. nov 2017, 12:43)\nRodna ravnopravnost Strasno Gojko iz Nemacke Најцрвенија линија Podrska